text:
Orð og lag: R.J. Hughes
Týtt: Jákup Olsen
Upprunaheiti: The Lord is watching over me
1. Hitt vermandi sólskin og fuglanna ljóð,
hin blóman á vári, sum angandi stóð,
og songur á heiðum, tú gevi tí ans.
– Alt sigur frá náði og kærleika hans.
Niðurlag: Tað kenst sum andadrag,
eg greitt kann kenna tað,
at Harrin vakir yvir mær.
Hans góðska, kærleiki,
tað kenst frá dýrdini,
at Harrin vakir yvir mær.
2. Tú sært ælabogan og stjørnurnar hátt,
avkavaðu foldina, hválvið so blátt,
hin veldiga skógin og fjøllini her
– alt sigur, hann er, og hann varðveitslu ber.


c: text/html

text: Umboðsmaðurin hevur viðgjørt eina klagu um handfaringina hjá Arbeiðs- og brunaeftirlitinum av eini áheitan um innlit. Hóast klagarin fleiri ferðir minti á málið, hendi onki fyrrenn klagarin hevði sent eina klagu til umboðsmannin. Hetta var nærum 7 vikur eftir, at innlitsáheitanin varð send Arbeiðs- og brunaeftirlitinum. Umboðsmaðurin metti ikki umberandi orsøkir vera fyri, at tað tók stovninum nærum 7 vikur at avgreiða áheitanina um innlit, og gav Arbeiðs- og brunaeftirlitinum eina átalu fyri handfaringina av málinum. (LUM 18/00052)

robotstxt: allowed

filter: keep


text:
Stóri kongafiskur (kongafiskaættin)
Sebastes marinus (Linné, 1758)
Stødd: Stóri kongafiskur verður upp í 100 cm langur, men vanliga 40-55 cm.
Dýpi: Hann er úr 100 m niður á 1000 m, men er vanliga millum 100 m og 500 m.
Litur: Hann er reydliga appilsinlittur, undir búkinum er hann ljósur.
Teinar: R XV + 14; G II + 8.
Lýsing: Stóri kongafiskur hevur eina ryggfjøður við hørðum teinum fremst, eina gotfjøður við hørðum teinum fremst og stórar, rundligar uggafjaðrar. Búkfjaðrarnar eru nakað minni.
Á kápubeinunum mitt á kápuni eru 5 píkar, tann niðasti vísir beint niðureftir. Eygnatvørmátið er umleið 26% av høvuðlongdini. Hann hevur undirbit. Ein lítil beinknúta er fremst á undirkjaftinum. Stóra roðslu. Hann er hávaksin fiskur. Kongafiskasløgini fáa livandi ungar.
Eyðkenni: Hann líkist lítla kongafiski og trantkongafiski. Niðasti píkurin á kápuni. Eygnastøddin. Beinknútan á undirkjaftinum.
Týdningur: Hann verður nógv veiddur og er virðismikil fiskur.
da: Stor rødfisk, en: Redfish, fr: Grande sèbaste, ís: Stórkarfi, no: Storuer, tý: Goldbarsch – Großer Rotbarsch
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Sporðdrekafiskar Scorpaeniformes
Í sporðdrekahópinum eru 26 ættir, ið hava 279 slektir og 1477 sløg.
Av hesum eru undir Føroyum 7 ættir við 17 slektum og 23 sløgum:
Fiskarnir í hesum hópinum eru í stødd smáir til miðal, sterturin er oftast nakað rundaður aftureftir, onkuntíð innbogin, men sjáldan sýldur. Uggafjaðrarnar eru oftast avrundaðar aftan.
Fiskarnir eru oftast klæddir við píkum ella beinplátum um høvd og bul, yvirhøvur hvassir, harðir og knortlutir fiskar.
Sporðdrekafiskar eru um øll høv, onkur sløg eru í blandingsvatni og onkur eisini í feskvatni.


text:
Ja, endaúrslitið bleiv ikki so galið, men hetta er kanska tí eg ikki altíð planleggi ov væl áðrenn eg byrji, tí ofta endar tað ikki júst sum ætlað.
Eg hevði funnið mær eitt mynstur, sum fór sikk sakk í rekkjum tvørturum. Eg teknaði mær hetta upp, og taldi mær hvussu nógv eygu tað passaði til osf. Jújú, eg var við gott mót. Eg hevði nakrar damur rundan um meg, sum royndu at leggja mær lag á, men eg helt at hesum hevði eg stýr á.
Tað veit den, eg var komin rættiliga langt, áðrenn eg fann útav, at mynstrið á troyggjuni slett ikki var soleiðis sum eg hevði teknað tað. Eg hevði onkursvegna speglvent mynstrið, soleiðis at tað endaði við at blíva til rúdarar.
So tvør sum eg eri, tímdi eg ikki at taka troyggjuna uppaftur, men valdi heldur at halda fram og fáa sum fregast burturúr. So hesa troyggjuna kalla vit bara “heimatroyggjan”, tí hesa fara vit ikki at lata dukkuna í, tá vit fara at vitja bindikønar damur. Tær høvdu øtast! Tí eitt er vist, her eru ótrúúúliga nógvir feilir í. Men soleiðis er, tá man sjálvur vil ráða, og ikki vil fylgja nakrar uppskrift. Tað kann ikki altíð spæla væl av. Gott er… Liturin er í hvussu er fittur.
Gera tit eisini onkuntíð tílíkar feilir? Vónandi er tað ikki bara eg.
M&K


text:
Í Dag & Viku í gjár vaksaði enn einaferð Aksel V. Johannesen sínar hendur og gav Hanus Hansen og tey stóru reiðaríini alla skyldina fyri Fiskivinnunýskipanini hjá Høgna Hoydal. Har hann ferð aftaná ferð segði, at tey hava fingið alt ókeypist, men tað er also ikki ókeypist at fiska og mær vitandi, so skulu øll partafeløg betala skatt og manningarnar og reiðaríini hava goldið í 100tals milliónir í skatti, tilfeingisgjøldum, uppisølugjøldum og nú menningarkvotur, so ókeypist verður tað ongantíð at fiska.
At samanbera Articon og JFK er total langt úti. Articon betalir heldur onki fyri at koma á eitt byggiøkið, teir byggja og tjena pengar, JFK fiskar og tjenar pengar, so at samanlíkna fiskivinnuna og byggivinnuna er at fara alt ov langt. Tað gongur út uppá at tjena pengar hjá øllum og leggja forðingar fyri høvuðsvinnuna, kemur tær og tínum almennu vinum í dunnuhylinum í Tórshavn aftur um brekku, tí tað er also Fiskivinnan og Danski staturin, sum betalir tykkara okursløn í Tórshavn, minst til tað harra Aksel V. Johannesen.
Hann forstendur ALS ikki at 25 familjur hava mist sítt livibreyð á Sjúrðaberg og eg rokni heldur ikki við, at hann forstendur at 15 familjur missa sítt livibreyð við línubátinum Sigmund tann 1. oktober. Hann forstendur heldur ikki at øll fiskiskipini hjá Thor eru til sølu og hann forstendur heldur ikki at Jupiter verður møguliga seldur og ein kundi blivu við og fortalt honum, hvat gongur fyri seg uttanfyri Tórshavn, men hann hevur tað so “deiliga” gott í Havn og merkir ALS einki til niðurgongd og skítir á familjurnar, sum hava mist sítt livibreyð hesa vikuna.
Men eg rokni við at hann forstendur, at bygningarnir á Hoydølum vera givnir til LISA og Tjóðsavni fyri 0,00 kr., har almennu Føroyar skulu betala 10tals milliónir um árið fyri at hava Hoydalar koyrandi. Rokni eisini við at hann forstendur at listafólk skulu hava 28.000,00 kr. fyri at yrkja í 5-7 ár. Rokni eisini við at hann forstendur, at tað almenna oysir allar pengarnar út til Tórshavn og at har ongar menningarkvotur eru gjørdar, tá ið tað ræður um at gera Føroyar javnari og at brúka allar almennu pengar í tómt hol í høvuðsstaðnum, men minst til harra Løgmaður, tað er also Fiskivinnan og Danski staturin sum betalur.
Ein átti at verið stoltir sum Norðoyingur, at man hevur havt Løgmann, sum er Klaksvíingur og Búamaður, men hetta man vera tann ringasti Løgmaðurin fyri Norðoyggjar yvirhøvur. Hann reint út sagt skítur á okkum og nú tað nærkast valið, so kemur hann møguliga norður og tað fyrsta hann fer at lova okkum her norðuri er, at “Tunnlar norður um Fjall” vera gjørdir, Føðistovan verður sett á stovn aftur, vit fáa onkrar skúlar osv. osv. og so eru fólkini so pill býtt, at tey velja hann aftur. Fiskivinnan verður ikki nevnd við einum orðið, tí har er tað bara fiskimenn sum arbeiða og tað tíma slipsamennirnir í Tórshavn einki at hava við at gera.
Reint út sagt, so hevur hesin maðurin pissa okkum upp eftir rygginum í góð fýra ár og nú valið verður, tá eru vit í Norðoyggjum góð nokk og tá verður ikki tosað um menningarkvotur og fiskivinnunýskipan og at Norðoyggjar og Eysturoyggin einki skulu fáa frá almennu Føroyum.
Hetta skulu vit minnast valdagin, at vit vit bert eru góð nokk hjá Aksel V. Johannsen, Høgna og Poul, tá ið vit skulu gjalda til tóma holið í Tórshavn og so sjálvandi stemmuna hvørt fjórða ár. Gud forbarmi seg fyri tykkum.
Her reinvaskaða samrøðan við Løgmann i Dag & Viku ígjár, har hann enn einaferð niðurgerð Hanus Hansen uppá tað grovasta, klikk her, “Grundgevingin hjá JFK er órímilig”
SáH


text: Pál Joensen setti í morgun nýtt føroyskt met í 400 frí, við at svimja 3:40.12 har hann á World Cup stevnuni í Stockholmi i november svam 3:40.16. Harvið kvalifiseraði hann seg við áttandu bestu tíð til finaluna í kvøld, og kann sikkurt svimja undir 3:40, men metir sjálvur at gloppið niður til teir potentiellu heiðursmerkjavinnararnir á 3:37 er so mikið stórt, at hann heldur vil spara seg til finaluna í 1500 frí. Vit hava eisini tann praktiska trupulleika, at um hann skal svimja finalu seinnapartin, so mugu vit fara við bussinum av hotellinum longu klokkan 14:00, um vit vilja vera vís í at koma fram til tíðina. Og klokkan er altso farin av 12 nú, meðan vit her á Abdi Ipekci Arena bíða eftir bussi til hotellið, sum eftir ætlan fyrst fer klokkan 12:30.


text:
Fólk í Leirvík í 1901 – í myndum og teksti
Steffen Stummann Hansen & Kristian Martin Eliasen
• Meira um bókina og bílegging
•
•
Forlagið Søga Føroya /History Press Faroe Islands gav um hálvan desember 2010 út bókina Fólk í Leirvík í 1901 – í myndum og teksti.
Høvundarnir hava í fleiri ár savnað myndir av teimum 309 íbúgvunum, sum vóru í Leirvík, tá fólkateljingin var í 1901. Hetta gevur okkum ein einastandandi visuellan tvørskurð av bygdarsøguni, sum verður løgd fyri okkum við næstan fýrahundrað gomlum persónsfotomyndum.


text:
Orð: Edvard Nyholm Debess
Lag: Jóannes Petersen
Himmalin bláur
og sólin í eystri rísur
kínandi hús og gamlar gøtur
bilarnir hurra og alt vaknar meir og meir
eg vakni og sleppi mær á føtur.
Á Havnin, á Havnin tann deiliga Havn
eg gleðist yvir her um leið at búgva
so fegin eg sigi títt sterkstolta navn
tað nógv í mínum hjarta upp man rúgva.
Komin á gøtuna, andi eg luftina,
sum inn av fjørðinum so frísk man koma.
Bussarnir steðga og fólk hevur skund,
nú tey hoyra skipasmiðjulúður ýla.
Skyldkona rennandi kemur framvið,
er ov sein, so hon setir seg at hvíla.
Oman í Vágsbotn, ein feril av tjøruroyki
slær mínum andliti ímóti.
Niðan á Reyn, út á nesið hitt gamla,
har fyrr sum nú teir fólkavaldu sótu.
Skip verða lossað og smábátar stima
framvið Sandagerðinum, har smábørn spæla.
Tórshavn tú Føroyalands miðstøða ert
og tað er vanlig hugsan millum manna.
Havnin skal skína tað vita vit øll,
og vit hugsa hvussu kann hon gera annað.
Blómandi liggur tú Tórshavn og lýsir
á víðari leiðir fyri landið
andar og livir í nútíðar dámi
tó í tær býr ein fornur andi.
Øldirnar fóru framvið, tú stóð stinn og sterk
tú prógva skalt, hvat so ein framtíð bjóðar.
Kvøldið er farið og náttin seg framá tekur,
eg hómi angandi garðar.
Skipini duffa á vestaru vág,
kvøldið er lýtt og turt, so leingi tað nú varar.
Dagurin fór, sólin kíndi tað heila –
á Tinghúsvølli grøna sótu ungfólk lið um lið.
Seinni niðan Gundadal vit vunnu onkur treiv í
“Eitt sunnukvøld í plantasjuni”.
So eitt stendur fast, júst sum Rasmus á Vagli
Havnin er tað allarbesta her á jørð
Havnin er tað allarbesta her á jørð.Goym tekstin


text:
Steinar Patursson
25.11.2015 - 14:59
Tíðindi > Lívsstíls- & brúkaraevni > Bilar
Stóra Volkswagen gølan heldur bara áfram at vaksa, og hóttir hon nú eisini starvið hjá stjóranum fyri Audi, Rupert Stadler.
Audi, ið er ein partur av Volkswagen fyritøkuni, mátti mánakvøldið viðganga, at eisini í teirra motorum varð ritbúnaður lagdur inn, ið kámaði útyvir veruligu útlátstølini.
Sum skilst er ritbúnaðurin lagdur inn í sekssyllindraðar 3 litrarsmotorar, ið verða nýttir í fleiri enn 85.000 bilum í USA.
Audi hevi áður sagt, at teirra felag nýtti ikki ritbúnað, men nú er so greitt, at tað høvdu tey kortini, og tískil er framtíðin hjá Rupert Stadler í vanda.
52 ára gamli Rupert Stadler hevur eina langa fortíð í VW fyritøkuni, og varð nevndur sum møguligur eftirmaður hjá Martin Winterkorn, ið varð noyddur at leggja frá sær sum stjóri fyri Volkswagen í september orsakað av VW gøluni.
Stadler kom til Volkswagen í 1994, og gjørdist stjóri í Audi í 2007.
Rupert Stadler er sum skilst farin til USA at tosa við umhvørvismyndugleikarnar har, um hvussu trupulleikin kann loysast.
Audi hevur annars boða frá, at umstríddi ritbúnaðurin er ikki nýttur í Evropa.


text:
Tað sum vitast kann um Gud liggur teimum jú opið; Gud hevur gjørt teimum tað opinbert. Ósjónliga vera Hansara, bæði æviga kraft og guddómleiki Hansara, sæst frá skapan heimsins; tað skilst av verkum Hansara; tey hava tí onga avsakan (Rómbrævið 1: 19-20)
Youtube: Faroe Apologetik
Thursday, March 28, 2013
Ábendingar um mytiska jarðskjáltan í Matteusar Evangeliinum
Ávís vísindafólk halda seg nú kunna staðfesta at ein jarðskjálti veruliga rakti Palestina, um tað mundi Jesus var krossfestur. Hetta verður sjálvsagt sett í samband við líðingarsøgu Jesusar, har í jarðskjálti rakti landið, eftir at Jesus dróg sín seinasta andadrátt.
"Tá skrædnaði forhangið í templinum í tvey, frá í erva líka niður ígjøgnum; jørðin skalv, og klettarnir klovnaðu" (Matteus 27: 51).
Bíbliukritiskir søgugranskarir, sum sjálvandi ikki vilja viðganga søguligar ábendingar til Bíbliufrásøgnuna, mugu nú ásannað, at Matteus møguliga hevur rætt í sínari frásøgn, at jarðskjálti møguliga rakti landið um hetta mundi, men halda tó nú, at Matteus heldur enn at frammleggja veruleikan, ivaleyst má hava ísett hesa møguliga veruligu hending í sítt evangeliið.
Hetta varpar eisini ljós á, tann oftani skeiva og motiveraða kritikkin, at ein eindømis frásøgn (hini evangeliini og søgan vita einki um hendan jarðskjálta), endiliga má verða rokna ósannlík.
Men alt hetta er vanliga tilgongdin í Bíbliukritikkinum! Har er tað ikki spurningurin um Bíbliutekstirnir møguliga eru søguliga sannir ella ikki, sum bergtekur, men heldur hugburðurin at hesir tekstir ikki mugu verða sannir.
Um ongar ábendingar vóru um hendan jarðskjáltan, vildu hesir verði skjótir við pástandinum, um at hetta er íspinn frá Matteusar síðu, ella sum onkur meiri konservativur høvundur hevur uppáhildi, at onkur verulig hending, møguliga er blanda við møguligum mytiskum keldum. Men nú í vísindaligar ábendingar finnast um jarðskjálta í Palestina, um tað tíð tá Jesus var krossfestur, eru hesir skjótir, at samanseta kritikkin við meiri konservativu niðurstøðuni og postulatera at Matteus ivaleyst hevur gjørt brúk av einari veruligari søguhending og hevur flatta hesa inn í sína søgufrásøgn.
Sum ikki einaferð, eru vit vitni til at søgugranskarir hava tørv á, at byggja teirra niðurstøður á egnu motivir.
http://www.kristendom.dk/artikel/465489:Globalt-nyt--Jordskaelv-afsloerer-aarstal-for-Jesu-korsfaestelse


text:
Innsent
09.10.2017 - 07:39
Nú fór so Eyolvur eisini. Hann var triðyngsti sonur Sofus Borðoy, ein kendan skipstimburmann í Klaksvík og Petrinu f. Danielsen, ættað úr Kvívík.
11 í tali, ein tættur barnaflokkur, sum tá vaks upp á Biskupsstøð, men sum árini spjaddu um land og lond. Janus búsettist í Kjøpinhavn, Magnus í Havn, Leivur í Odense, Tórur og Kirstin í Kjøpinhavn, Ausbjørg og Maria báðar giftar í Klaksvík, Bjarni og Eyolvur í Kjøpinhavn, Finnur í Norra og Brynjálvur á Norðskála.
Handverksfakið lá í ættini, og Eyolvur lærdi - eins og Leivur og Brynjálvur - til blikksmið á Fornagørðum. Lærumeistari var Erling Høgnesen, ið var ein framúr hegnigur og vitandi meistari. Á Fornagørðum var ein fjøltáttað rør- og blikksmiðja, sum nú er søga, og har vóru mangir hegnigir handverkarar sum Dánjal Dánjalson, Robert á Lakjuni, Fridtjof Joensen, brøðurnir Jákup (Blikk) Jacobsen og Karl Jákup Ósa o.fl.a. Av teim sveinunum tá er nú bara Levi í Árnafirði eftir. Hegnismenn allir, men táið tað kom til serstøk uppdrøg og avbjóðingar, tá bar Leivur av øllum, tað vóru allir samdir um.
Steinmund Klakkstein og Eyolvur vóru í læru, táið eg kom í læru í apríl 1956. Javnaldrarnir, Eyolvur og eg, komu nógv saman og gjørdust vinir fyri lívið.
Eyolvur var hjartagóður, og sum kvittan fyri at búgva heima undir lærutíðini, legði hann centralhita inn í alt húsið hjá foreldrunum, sum hann sjálvur rindaði fyri.
Tíðum arbeiddi Eyolvur uttanlands sum rørleggjarasveinur. Í 1960 kom hann at kenna Hannu M. Johansen av Strondum. Tey giftust í 1961 og fingu børnini: Lassa, Svenning og Randi. Tey bæði yngru eru búsett niðri.
Eyolvur var umgongiligheitin sjálv at samstarva við, vinsælur av lyndi og hevði neyvan nakran óvin. Hann hevði framúr vakra sangrødd, dugdi m.a. sera væl at floyta, dámdi eisini væl at purra sínar felagar – tó uttan brodd - og hevði ein serstakan humor. Einaferð t.d., hann arbeiddi tá á Skála, tá hevði ein (suðuroyingur) brent seg í essuni eitt lítið sindur í aðra hondina, og hesin dansaði í kring og gav seg illa (svidnaroykur – bæði so og so). Eyolvur klinkaði í stikkuni og floytandi sum vant við eini kings í kinnklovanum, og helt tá blídliga fyri: “Ja, góði, nú minnir tú meg ikki sørt um Hans....”. “Hvynn Hans??” gól í tí hondsbrenda kallinum (øll eri jú í slekt við onkran Hans). “Jú, Kloss-Hans!” – lat vinarliga í Eyolvi og floytaði, sum um einki var hent...(!).
Hann sang eina tíð í kórinum í Betesda, og millum teir sangir/løg tú hoyrdi hann ofta tríva í vóru eitt nú: “Ein sólin er, sum allar staðir lýsir...” (eftir Victor Danielsen) og “Eg sá hann sum barn við teim vónríku eygum...” (eftir Steingrim Niclasen).
Fyrst í 1966 á heimleið úr Grønlandi (forrestin, við brotnum beini) gisti hann sum vant hjá okkum (Annelenu, mær og Marna) í Vævergade 1. Vit mæltu honum tá til heldur at velja útbúgving enn hesi óhøgligu tíðarskeiðini uttanlands. Hann gjørdi tá skjótt av, meldaði seg inn til byggifrøðing og sendi boð eftir Hannemiu og Lassa. Har búðu tey hjá okkum eina tíð, og væl gekk, hóast plássið ikki var ovmikið. So ung hjún tá og góð vinfólk. Jú, væl bar til. Seinni búðu tey í Ryes- og Ribesgade á Eysturbrúgv, til tey ognaðu sær eini vøkur sethús í Birkerød oman móti Sjælsø.
Har komu tá eisini mong vinfólk á gátt hjá okkum í Vævergade. Tað var fyrst í apríl 1966, at Brynleif Hansen ein seinnapart kom rokaligur inn við eini hissini blýantsskitsu av nýggjum barnaleguhúsum í Vatnsoyrum til eini 100 børn. Og bað um eina tekning av bygninginum til dagin eftir - til at senda til ymsar samkomur.
So har var bara at fara undir at tekna sama kvøldið. Eyolvur hjálpti til, og hann hann fekk margfaldað tekningina á skúlanum. So dagin eftir kundi Brynleif við fer fara víðari við 30-40 eintøkum av tekningini undir arminum.
Táið Eyolvur varð liðugur at læra til byggifrøðing, fór hann at arbeiða sum VVS-verkfrøðingur bæði í Grønlandi og Danmark, og hann helt fram í hesum starvi fyri lívið og hevði drúgvan royndir við tilboðsgeving, eftirliti og arbeiðsleiðslu.
Vit vitja tey seinastu ferð seinasta summar niðri á Amager. Tey seinastu árini vóru teimum møðsom, evnini hjá honum at samskifta vóru farin, men hann eymkaði seg ongantíð, og Jonna, tey giftust í 2007, passaði hann og var so sera væl um hann allan vegin. Og tað var gott.
Og táið vit fóru undir at syngja gamlar kendar sangir saman, royndi hann at leggja mál til, hóast tað bara var ein skuggi í mun til gamlar dagar...
So fer - og friður veri við minninum um góða vini okkara, Eyolv.
Arnstein Niclasen


text:
Freistin at innstilla til Norðurlendsku Barna- og ungdómsbókmentavirðislønina er hálvan marts. Tá skal metingarnevndin hava lisið og mett um tær bøkur, ið verða innstillaðar til metingar og tikið eina avgerð.
Metingarnevndin hevur avtalu við Bókadeild Føroya Lærarafelags, um at fáa eitt eintak av teimum bókum, ið hetta forlagið metir hava møguleika at standa seg í hesum høpinum.
Rithøvundar, ið hava givið út aðrastaðni, hava tó eisini møguleika at senda teirra verk til metingar. Til ber at senda eitt eintøk (ella bara bókaheiti og árstal) til metingarnevndina, um tit halda at tykkara verk møguliga kundu gjørt seg galdandi.
Talan er um barna- og ungdómsbøkur, ið eru komin út seinasti 4 árini, tað vil siga millum 2014 – 2017.
Uppskot kunnu sendast til Tótu Árnadóttur (totaa @ setur.fo) og til Paulu Gaard (Paulag @ setur.fo ) skjótast gjørligt, ið hvussu er áðrenn 15.feb.18.


text:
Seinastu tíðina hevur nógv verið frammi um, at kommunulæknar mangla í Tórshavnar kommunu. Søkt verður í løtuni eftir kommunulæknum og landsstýriskvinnan lovar at søkja eftir fleiri, tá ið kommunan hevur útvegað høli.
Tað hevur ljóðað í tíðindunum seinastu tíðina, at kommunulæknatrotið í Tórshavnar kommunu er so stórt, at kommunulæknar heldur vilja røkja starv uttan fyri kommununa, har læknarnir hava færri sjúklingar í part um hendi.
– Tað hevur stóran skund, at Tórshavnar kommuna útvegar nýggj viðtaluhøli til komandi kommunulæknar og betrar um hølisviðurskifti hjá teimum kommunulæknum, sum ikki hava nøktandi hølisumstøður, sigur Sirið Stenberg, landsstýriskvinna í tíðindaskrivi.
Kommunan hevur ábyrgd av hølisviðurskiftum hjá læknanum, ímeðan tað er heilsutrygd, sum setur læknan í starv. Søkt verður eftir trimum kommunulæknum í Havn nú, og freistin er úti 1. desember, men Sirið Stenberg lovar at seta fleiri kommunulæknar í starv næsta ár, um kommunan útvegar høli.
Landsstýriskvinnan hevur havt fund við Anniku Olsen, borgarstjóra, um málið. Sambært tíðindaskrivi eru tær báðar samdar um at virka fyri at finna eina loysn á kommunulæknatrotinum í Havn.


text:
- Tíðindi, mentan og ítróttur
- Yrkislistafólk skulu verða spurd framum amatørar
Tak niður
Jógvan Andrias á Brúnni hevur málað portrættið av Hergeiri Nielsen, fyrrverandi løgtingsformanni. Hergeir Nielsen er sjálvur væl nøgdur við vangamyndina. Men ikki øll eru tað. Kinna Poulsen, lista-ummælari, heldur, at málningurin hevur ov lítla dýpd.
- Málningurin minnir um eina mynd, sum mann sær úr blaðnum "familie journalen", og tað er ikki nóg gott, tá talan er um alment fíggjaða list. Vit eiga at seta hægri krøv, tí við hesum signalera vit, at vit ikki duga betri enn hetta - og tað gera vit jú.
Málningurin av Hergeiri Nielsen hongur við liðina av fýra øðrum løgtingsformonnum. Síðani stýrisskipanarlógina verða málningar av øllum tingformonnum, sum hava sitið síðani, málaðir og hongdir upp í Løgtinginum. Tað er ymiskt, hvør málarin hevur verið. Siðvenja er, at løgtingsformaðurin sleppur at taka lut í avgerðini um, hvør skal mála seg. Hon vísir á, at hetta eisini kann verða trupulleiki, tí løgtingsformenninir eru ikki altíð skikkaðir til at meta um hetta. Harafturat kann vina- og kenningarpolitikkur eisini koma fyri.
Kinna Poulsen vísir á, at tað eru nógv dugnalig listafólk í landinum, ið hava førleikar og útbúgving. Tí heldur hon lítið um, at amatørarar verða valdir framum yrkislistafólkini, at mála málningin.
Sí eisini


text:
Suðringar taptu 0-1 ímóti B36 í Gundadali leygardagin. Einsamalla málið kom tá 56 minuttir vóru leiktir, og var tað Mihal Przybylski sum gjørdi málið.
Suðringar trýstu B36 seinasta hálva tíman, men tað eydnaðist ikki at fáa mál. Og endaði dysturin sostatt við 1-0 sigri til B36.
Við tað at Skála eisini tapti (0-1 ímóti HB) leygardagin, so er framvegis 1 stig á munin millum Suðringar á 7. plássi og Skála á 6. plássi.
Støðan í Betrideildini, nú tvey ymfør eru eftir er hendan
Myndina tók Bjartur Vest


text:
- Tíðindi, mentan og ítróttur
Fleiri lond hava heitasta summarið í øldir
Í nógvum londum verður sagt frá heitasta sumrinum í øldir. Nú ávarar eitt lið av altjóða granskarum um, at ein dominoeffekt kann fáa hitalagið í heiminum veruliga at taka dik á seg.
Ein mannaskapt upphiting upp á tvey hitastig kann føra til upp aftur størri upphiting av heiminum.
Í veruleikanum kann miðalhitin á jørðini gerast 4-5 stig hægri, og so kunnu høvini fløða millum 10 og 60 metrar eftir nøkrum hundrað árum.
Harvið er málið á tvey hitastig í veðurlagsavtaluni í París als ikki nóg mikið, staðfesta granskararnir í einari grein í viðurkenda tíðarritinum Proceedings of the National Academy of Sciences.
Sebastian Mernild, sum er professari í veðurlagsbroytingum við Nansen-sentrið í Bergen, sigur fyrsta dominofólkið longu verða fallið:
- Vit síggja longu nú, at metan miðsavnast í størri mongdum í atmosferuni, og metan spríkir upp í atmosferuna og økir upphitingina, sigur hann við DR.
Somuleiðis vísir veðurlagsfrøðingurin Jesper Theilgaard á, at ein dominoeffekt longu er farin í gongd.
- Vit hava altíð vitað, at tað var ein vandi fyri einari ávirkan, sum skapar eina dominoeffekt. Men at tað kann føra til 4-5 stig í hitaøking kemur kortini óvart á serliga eftir París-avtaluna, sigur Jesper Theilgaard, sum leingi hevur ávarað ímóti veðurlagsbroytingunum.
Sí eisini


text:
VIKA SEX 2018
Í døgunum 5. til 9. februar ferðast tiltakið VIKA SEX 2018 til allar yrkis- og miðnámsskúlar í Føroyum
Tá ung kenna síni rættindi, duga tey betur at seta egin mørk og at skapa felagsskapir, har persónlig mørk verða vird.
Í døgunum 5. til 9. februar ferðast tiltakið Vika sex 2018 til allar yrkis- og miðnámsskúlar í Føroyum.
Evnið er “Mynd krevur samtykki”, tí tað er ein sannroynd, at ung og fólk yvirhøvur ferðast nógv í digitala heiminum, og tískil er kunnleikin um kropp, mørk og kyn eins viðkomandi her sum í øðrum rúmum, vit ferðast í.
Tað er av alstórum týdningi fyri trivnaðin hjá teimum ungu, at tey skilja týdningin av orðinum samtykki, tora at gera vart við síni egnu rættindi, rættindini hjá øðrum og kenna avleiðingarnar, um tey ikki virða mørkini hjá øðrum.
Á tiltøkunum verður, umframt stuttir fyrilestrar frá serfrøðingum, høvi at fáa eitt prát við fakfólk. Eisini verður høvi at luttaka í spurnakapping, fáa ymiskt tilfar, prøvar o.a., ið er aktuelt fyri átakið “Mynd krevur samtykki”, kynslív og kropp yvirhøvur.
VIT ERU Á HESUM STØÐUM HESAR DAGAR
– Mánadagin 5. feb. Glasir (hølini hjá Dansifrøi) kl. 10.00 – 11.30
– Týsdagin 6. feb. Miðnám í Vestmanna kl. 10.30 – 12.10
– Mikudagin 7. feb. Klaksvík (á Tekniska skúla) kl. 09.50 – 11.20
– Hósdagin 8. feb. Miðnám í Suðuroy kl. 11.55 – 13.25
– Fríggjadagin 9. feb. Miðnám í Kambsdali kl. 08.10 – 09.40
Á SKRÁ ALLAR DAGAR
– Hvat er samtykki? Katla Heðinsdóttir, heimsspekingur
– Hvat sigur lógin? Mariann Reinert, politistur
– Sálarligar avleiðingar Oddbjørg Balle, sálarfrøðingur, BVS


text:
Norðmenn ynskja føroyska serfrøði
Norðmenn bíða spentir eftir at ILA-serfrøðingurin, Peter Østergaard, skal greiða frá, hvussu føroyska alivinnan hevur handfarið ILA-sjúkuna.
Niðurberjing av ILA-sjúkuni verður eitt av høvuðsevnunum á ráðstevnu, sum fyritøkan Europharmas skipar fyri í Lofoten í døgunum 20. - 22. august. Ein av útlendsku fyrilestrarhaldaraunum verður fiskadjóralæknin Peter Østergård, fyrrverandi leiðari av fiskasjúkudeildini á Heilsufrøðiligu starvsstovuni.
Fleiri alibrúk í Noreg hava trupulleikar av ILA-sjúkuni, og eru norðmenn sera áhugaðir at hoyra hvussu føroyska alivinnan hevur handfarið ILA-sjúkuna. Í tíðindaskrivi frá fyrireikarnum, sum blaðið Fiskaren endurgevur, verður sagt:
'Dette blir garantert meget interessant, noe som blant annet eksperten på ILA, færøyveringen Peter Østergård vil sørge for'
Higartil hevur tað verið rættuliga vanligt, at føroyska alivinnan hevur leitað sær til Noregs fyri at fáa ráð og vitan. Tí er tað sera hugaligt at staðfesta, at føroyska alivinnan nú hevur ment seg til at útlendingar nú søkja sær servitan úr Føroyum.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Manning á skipum verður ásett við heimild í løgtingslóg um manning av skipum. Tá skip verða skrásett í skipaskránni, annað hvørt sum nýbygningar ella flutt inn úr útlandinum, ger Sjóvinnustýrið eina manningaráseting. Harafturat kann reiðarin søkja um nýtt manningarskjal, um so er, at umstøður fyri upprunaligu manningarásetanina eru munandi broyttar.
Umsókn um manningarskjal Oyðublað Word Oyðublað pdf
Frammanundan byggiætlan verður sett í verk, ella áðrenn skip verður keypt, kann reiðarin søkja um undanáseting. Til endamálið verður brúkt sama oyðiblað, sum tá søkt verður um manningarskjal..
Mælt verður til, at umsóknirnar verða sendar Sjóvinnustýrinum í góðari tíð.
Kæra
Avgerð um manningaráseting ella undanáseting kann kærast til:
Sjóvinnuráðið,
Tinganes,
Postrúm 377,
110 Tórshavn.
Ongin tíðarfreist er fyri kæru um manningaráseting, meðan freistin fyri kæru um undanáseting er 4 vikur.


text:
ÁlaQuiz!
Hóskvøldið, 4. okt, er ÁlaQuiz á skránni! Dyrnar lata upp klokkan 18:30, og quizzin byrjar klokkan 19:30.
Jóna Mohr Højsted & Beinta Marnarsdóttir Andreasen standa klárar í barrini og selja kaldar øæ, sjussar og skot. Quizmeistarin hesaferð er Tummas Jóhan Sigvardsen, og tað fer óivað at gerast ein stuttlig quiz.
- 1 Runda) Disney
- 2 Runda) Tónleikarundan!
- 3 Runda) Blandað
- 4 Runda) SUPERRUNDAN!
Eftir hvørt umfar verða stigini løgd saman, og tað vinnandi liðið fær okkurt gott úr barrini! Tak títt lið upp á eitt hægri støði og vinn allar tríggjar rundurnar #squadgoals
Fjórða rundan er superrundan, og har hevur tú møguleikan at vinna 500 krónur! Í superrunduni kappast einstaklingar um tær 500 krónurnar. Fyri at vinna superrunduna krevst at tú hevur svarað øllum trimum spurningunum rætt! Fyri at luttaka í superrunduni skalt tú gjalda 20 krónur í barrini.


text:
Lógir felagsins áseta, at nevndin skal skipa seg á fyrsta nevndarfundi eftir aðalfundin.
Formaðurin er valdur beinleiðis av aðalfundinum. Á aðalfundinum 3. mars var Jógvan Philbrow afturvaldur sum formadur í 3 ár uttan mótvalevni. Nikkil Heinesen varð eisini afturvaldur sum nevndarlimur, ímeðan Gunnvá Akraberg Hansen er nývald í nevndina.
Nevndin í Føroya Pedagogfelagid hevur skipa seg soleiðis:
Elin N. W. Tausen, næstforkvinna.
Nikkil Heinesen, skrivari.
Halgerð Jacobsen, orðstýrari.
Gunnvá Akraberg Hansen, nevndarlimur
Valborg Hammer, 2. tiltakslimur
Anne Lisa Davidsen, 3. tiltakslimur


text:
Vinna savn
Norðborg landar útvið 2.000 tons í Fuglafirði
16. Okt 2018
Norðborg liggur norðanfyri, har teir framleiða tað seinasta á hesum túrinum, teir komu undir land í nátt.Tá ið liðugt verður at framleiða seint í...
les meir
Safir og Smaragd landa á Kósini í morgin
16. Okt 2018
Safir og Smaragd komu á Klaksvík fyri løtu síðan, teir landa í morgin, tilsamans hava teir 160.000 pund, meginparturin er upsi.Teir hava roynt eystanfyri....
les meir
Fuglberg og Skoraberg hava landað á Kósini
16. Okt 2018
Partrolararnir Fuglberg og Skoraberg hava landað á Kósini, teir høvdu tilsaman 150.000 pund, meginparturin var upsi.Teir hava roynt eystanfyri hendan túrin. ...
les meir
Tróndur í Gøtu kemur á Tvøroyri í kvøld
16. Okt 2018
Tróndur í Gøtu, sum hevur roynt eftir makreli í norskum sjógvi, kemur á Tvøroyri í kvøld við 800 tonsum av makreli, teir sleppa tó...
les meir
Línubátarnir hava havt góðan fiskiskap í nátt
16. Okt 2018
Línubátarnir - Gordrúgvin, Bragd, Líðhamar og Norðsøki - hava verið út í nátt, fiskiskapurin var góður, Gordrúgvin hevði góð 7.000 pund, Bragd 9.200, Líðhamar...
les meir
Váðasteinur landar svartkalva á Toftum
16. Okt 2018
Váðasteinur landar 11.400 pund á Toftum, so gott sum alt er svartkalvi.Teir hava hendan túrin roynt sunnanfyri, teir fóru út11. oktober.VÁÐASTEINURFD 83 -...
les meir
4.500 pund av útróðrarfiski á Fiskamarknaðinum
16. Okt 2018
Útvið 4.500 pund av útróðrarfiski eru í morgun boðin út á Fiskamarknaðinum.Trýst á avareiðingarstøðini fyri at síggja avreiðingarnar.GÓLVSØLU YVIRLITSølur 16-10-2018 Søla Nr. 102522 ...
les meir
SSL hevur fleiri avlýsingar
16. Okt 2018
SSL hevur tríggjar avlýsingar fyri veður.16. okt: Avlýsing leið 701Fyri veður koyrir leið 701 ikki meir í dag.16. okt: Avlýsing leið 66Fyri veður siglir...
les meir
Ferðafólkatalið rundaði 300.000 í september
15. Okt 2018
Vøksturin í ferðafólkatalinum umvegis Vága Floghavn heldur fram. Til og við september høvdu 300.576 ferðafólk ferðast um flogvøllin. Vøksturin í mun til...
les meir
Finnur Fríði kemur á Tvøroyri seint í kvøld
15. Okt 2018
Finnur Fríði, sum hevur verið á sildaveiðu norðanfyri í føroyskum sjógvi, kemur á Tvøroyri um 10-tíðina í kvøld, teir hava 1.500 tons av góðari...
les meir
Christian í Gótinum kemur á Fuglafjørð í kvøld
15. Okt 2018
Christian í Grótinum sum hevur verið á sildaveiðu í føroyskum sjógvi norðanfyri, kemur á Fuglafjørð í kvøld fullfermdur av sildafløkum og slógvi.Vit tosaðu umborð...
les meir
Brúkaraprísirnir eru farnir 1,7 prosent upp seinasta árið
15. Okt 2018
Hagstovan: Triðja ársfjórðing vóru brúkaraprísirnir 1,7 prosent hægri enn sama ársfjórðing í fjør. Hetta er væl meiri vøkstur enn annan ársfjórðing, tá...
les meir
Falkur og Heykur landa í Runavík
15. Okt 2018
Partrolararnir Falkur og Heykur landa í Runavík. Teir hava tilsamans 100.000 pund.Falkur og Heykur hava roynt eystanfyri, teir fóru út 9. oktober.Skipini fara nú...
les meir
Jens Leon landar í Leirvík
15. Okt 2018
Trolbáturin Jens Leon landar í Leirvík, teir hava 23.000 pund.Jens Leon hevur roynt norður úr Mykinesi, teir byrjaðu túrin 9. oktober.JENS LEONFD 830 ...
les meir
Líðhamar fiskaði 15.000 pund í nátt
15. Okt 2018
7 útróðrarbátar selja á Fiskammarknaðinum, fiskiskapurin var góður í nátt, Líðhamar fekk 15.000 pund og Bragd hevði 12.000 pundTrýst á bátarnar fyri at síggja...
les meir
Sólorka letur upp á Gran Canaria
14. Okt 2018
Hóast nógvir føroyingar ferðast suður til Gran Canaria um veturin, hevur eingin verulig føroysk móttøka verið á miðatlantisku oynni. Hetta fer Sólorka nú at...
les meir
Arctic Voyager kom á Vestmanna tíðliga í kvøld
13. Okt 2018
Arctic Voyager kom á Vestmanna um 6-tíðina í kvøld við 850 tonsum av sild, sum teir hava fiskað norðanfyri á umleið 65N og 5V.Teir...
les meir
VÍF vann 28-26 á KÍF
13. Okt 2018
KÍF tók í dag ímóti grannunum fyri norðan (VÍF). Tað gjørdist ein javnur og spennandi dystur, meginpartin av fyrra hálvleiki førdi KÍF, men tá...
les meir
2,3 milliardir í lønum í 3. ársfjórðingi – vøksturin í lønunum avtakandi
12. Okt 2018
Hagstovan skrivar:Tølini fyri lønargjaldingarnar fyri august eru nú tøk í Hagtalsgrunninum, útgreinaði á kyn, vinnugrein og bústaðarøki hjá løntakarum.Í 3. ársfjórðingi vóru 2.290 milliónir...
les meir
Fagraberg landar sild til Pelagos í Fuglafirði
12. Okt 2018
Fagraberg er á Fuglafirði við 1.800 tonsum av sild, sum teir landa til Pelagos.Fagraberg hevur roynt norðanfyri á umleið 65N og 5V, har royna...
les meir
Breiðanes og Hamranes landa í Hvalba
12. Okt 2018
Partrolararnir Breiðanes og Hamranes hava í dag landað 110.000 pund í Hvalba, teir høvdu 40.000 pund av upsa og harafturat tað, ið teir seldu...
les meir
Lerkur og Rankin hava landað í Runavík
12. Okt 2018
Lerkur og Rankin landaðu í gjár til Faroe Origin í Runavík, teir høvdu tilsamans 120.000 pund, meginparturin var blálonga.Teir hava roynt eystanfyri hendan túrin....
les meir
Tey seinastu flogførini í kvøld eru avlýst
12. Okt 2018
Eftir ætlan skuldu 20 flogfør avgreiðast um Vága Floghavn í dag, men av tí at veðurforsøgnin sigur frá óveðri í kvøld, so eru 4...
les meir
Smyril og Teistin avlýsa seinnapartin
12. Okt 2018
Nógvar avlýsingar eru væntandi í dag - longu nú avlýsa Smyril og Teistin.12. okt: Avlýsing á leið 60Fyri veður verður fyribils siglt soleiðis á...
les meir
5.400 pund av útróðrarfiski frá smábátum
12. Okt 2018
Smábátar bjóða í morgun 5.400 pund út á Fiskamarknaðinum.Trýst á avreiðingarplássini fyri at síggja avreiðingarnar.GÓLVSØLU YVIRLITSølur 12-10-2018 Søla Nr. 102521 ...
les meir
Skálafossur landar í Havn
12. Okt 2018
Trolbáturin Skálafossur landar 30.000 pund til Barðið í Havn, størsti parturin av veiðuni er toskur.Skálafossur hevur roynt norður úr Mykinesi, teir byrjaðu túrin 7....
les meir
Túgvusteinur landar í Havn
12. Okt 2018
Garnaskipið Túgvusteinur landar til Barðið í Havn, teir hava 24.000 pund, meginparturin er svartkalvi.Túgvusteinur hevur roynt vestanfyri, teir byrjaðu túrin 8. oktober.TÚGVUSTEINURVN 86 ...
les meir
Pison landar á Kósini
12. Okt 2018
Línuskipið Pison landar á Kósini, teir hava 40.000 pund.Pison hevur roynt norðanfyri, teir byrjaðu túrin 7. oktober.PISONKG 476 - (1636) Avreiðingar...
les meir
Norðingur kemur á Kollafjørð fyrrapartin
12. Okt 2018
Norðingur fór at sigla inn av sildafeltinum norðanfyri tíðliga í gjár, teir hava 500 tons av sild, sum teir skulu landa í Kollafirði, Norðingur...
les meir
KÍF - VÍF er framskundaður til leygardagin
11. Okt 2018
KÍF og VÍF skuldu eftir ætlan spæla ein dyst í Okkara-deildini í hondbólti hjá monnum sunnudagin, men liðini eru blivin samd um at flyta dystin...
les meir
Atlantic: - Vit arbeiða við at flúgva til Amsterdam
11. Okt 2018
Fyrr í vikuni skrivaði in.fo, at Atlantic Airways skal flúgva til Amsterdam í summar. In.fo hevði ikki fingið tað vátta frá Atlantic Airways. Nú sigur...
les meir
Mýlingur landar í Havn
11. Okt 2018
Línubáturin Mýlingur landar umleið 20.000 pund til Barðið í Havn, teir hava roynt eystanfyri og byrjaðu túrin 8. oktober.MÝLINGURFD 271 - ...
les meir
Oknin landar svartkalva á Toftum
11. Okt 2018
Garnaskipið Oknin landar góð 16.000 pund av svartkalva á Toftum, teir hava hendan túrin roynt eystanfyri, oknin byrjaði túrin 8. oktober.OKNINFD 543 -...
les meir
Størru útróðrarbátarnir fingu uppí nærum 10.000 pund
11. Okt 2018
4 av størru útróðrarbátunum selja á Fiskamarknaðinum.Trýst á bátarnar fyri at síggja avreiðingarseðlarnar. BRAGD - ( KG 642 )NFCS-KLAKSVíKAR HAVN10-10-201810-10-20184.925LÍÐHAMAR - ( KG 602 )NFCS-KLAKSVíKAR...
les meir
Útvið 30.000 pund av útróðrarfiski frá smábátum
11. Okt 2018
Útvið 30.000 pund av útróðrarfiski frá smábátum eru í morgun boðin út á Fiskamarknaðinum.Trýst á avreiðingarstøðini fyri at síggja avreiðingarnar.GÓLVSØLU YVIRLITSølur 11-10-2018 Søla Nr....
les meir
Morgunmynd
11. Okt 2018
...
les meir
Tummas T. kemur á Kollafjørð fyrrapartin
11. Okt 2018
Tummas T. kemur á Kollafjørð fyrrapartin, har teir leggja seg at bíða, til teir eiga landingartørn á Tvøroyri, tað verður fríggjakvøldið.Tummas T. hevur verið...
les meir
Tróndur í Gøtu kemur á Tvøroyri í morgun
11. Okt 2018
Tróndur í Gøtu kemur á Tvøroyri í morgun við 800 tonsum av makreli, sum teir hava fiskað í norskum sjógvi - á umleið 63N...
les meir
Høgaberg kom á Fuglafjørð tíðliga í morgun
11. Okt 2018
Høgaberg kom á Fuglafjørð kl. 5 í morgun við 555 tonsum av makreli, sum teir hava fiskað í norskum sjógvi á umleið 63N og...
les meir
Vesturbúgvin og Eysturbúgvin hava landað sild í nátt
11. Okt 2018
Partrolararnir Vesturbúgvin og Eysturbúgvin komu á Fuglafjørð tíðliga í nátt við tilsamans 170 tonsum av sild, sum teir hava landað til Pelagos í Fuglafirði.Vesturbúgvin...
les meir
Arctic Voyager hevur landað sild í Vestmanna og Fuglafirði
10. Okt 2018
Arctic Voyager kom á Vestmanna í gjárkvøldið við 600 tonsum av sild. Teir landaðu knapt helmingin í Vestmanna í nátt og restina til Pelagos...
les meir
Freist at lata fiskamerkir inn
10. Okt 2018
hav.fo: Seinasta freist at lata fiskamerkir inn, sum skulu luttaka í lutakasti um kr. 12.500, er 9. november. ...


text:
Ingi Samuelsen
29.06.2017 - 12:05
Ítróttur > Ítróttur > Bogaskjóting
Bogaskjúttarnir á Gotlandi hava havt einar fantastiskar oyggjaleikir í ár.
Krúnan varð sett á avrikið í dag, tá compound-liðið vann gull í head-to-head liðkappingini, meðan recurveliðið fekk bronsu.
Serliga fyri compound-skjúttan Anju Eydnudóttir hava leikirnir verið ein sigursferð at teimum heilt óvanligu.
Kvinnan, sum luttók á oyggjaleikum á øðrum sinni, var við í fimm kappingum, og vann gull í øllum fimm – reint borð.
Føroyska compoundliðið slapp beinleiðis í hálvfinalurnar, har tey vunnu á Jersey við 183 móti 179.
Í finaluni stóð Guernsey fyri skotum, og her gjørdist føroyski sigurin enn greiðari – 190 móti 173.
Recurveliðið kom beinleiðis í fjórðingsfinaluna, har tey vunnu á Falklandsoyggjum. Í hálvfinaluni taptu føroyingarnir móti Menorca, men dysturin um bronsuna gjørdist ein tryggur føroyskur sigur móti Álandi.


text:
Ingi Samuelsen
15.09.2017 - 08:42
Mentanarvikan í Sunda kommunu varð sett í gjárkvøldið við einum tiltaki í Eydnuni á Oyrarbakka.
Høvuðshendingin á fyrsta kvøldinum var avdúkingin av ársins mentanaravriki, sum í ár fór til Leguhúsið í Nesvík.
Les: Leguhúsið í Nesvík heiðrað sum ársins mentanaravrik
Á setanini var eisini framløga av útbyggingarætlanini hjá Leguhúsinum. Eisini var sangur á skránni, og sjónleikur við einum bólki, ið kallar seg Fýra Fínar Frúur.
Mentanartiltøkini halda so fram í dag og fram til komandi leygardag, tá mentanarvikan endar við siðbundna Stakksdegnum í Tjørnuvík.
Í dag verður dukkusjónleikur á Oyrarbakka, listaframsýning og barnasangur í Hósvík, og konsert við Guðrið Hansdóttir í gjónni við Gjógv, um viðrar, annars á Gjáargarði. Leikurin hjá teimum Fýra Fínu Frúunum verður eisini framførdur í bygdarhúsinum við Gjógv í kvøld.
Skráin fyri Mentanardagarnar í Sunda kommunu er sera fjølbroytt. Hon kann síggjast her.


text:
André Olsen 12.01.2018 (20:07)
Stuttligt upplivilsi - keðiligt úrslit
Føroyar spældu í dag annan dystin til HM-undankappingina í Italia, tá Føroyar taptu 28-20 móti Rumenia, eftir hálvleiksstøðuna 15-10.
Eftir dystin hevði Tróndur Arge, ið er staddur í Bolzano í Italia, samrøður við nakrar úr føroysku ferðaleguni. Ein av teimum var Sigmund Nolsø úr H71, sum í dag fekk størri leiklut á føroyska liðnum, enn hann áður hevur fingið.
Til ber at hoyra samrøðuna hjá Trónd Arge við Sigmund Nolsøe, við at trýsta á pílin undir myndini.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Og óttist ikki teir sum drepa
likamið, men eru ei førir fyri at
drepa sálina: men heldur óttist
hann sum er førur fyri at oyða
bæði sál og likam í helviti.
( Matthæus 10:28 )
( hann = Guð!! ( ikki djevulin )
Og um hond tín gevi tær
meinboga, sker hana av: tað er
betri hjá tær at ganga inn til lívs
vanførur, enn havandi tvær hendur
at fara inn í helviti, inn í eldin
sum aldri skal verða sløktur:
( Markus 9:43 & 46 )
Rætting: Um tú vendir tær frá sannleikanum, so verður tú IKKI frelstur.
Og eg Jóhannes sá hin heilaga
stað, nýggja Jerusalem, komandi
niður frá Guði út úr himni, fyribúgvin
sum ein brúður skrýdd
fyri ektamanni sínum.
( Opbinberingin 21:2 )
( staður = stórbýur = city (KJB).
Ein býur er akkurát hvat ein býur er: ein býur!! )
Tað er FALSKIR PROPHETAR, sum BARA tosa um himmalin. Mín metan er, at ein sannur kann bara tosa MEIRA um helviti enn hann ger um himmalin, tí hann veit hvussu RÆÐULIGT tað er at fara har. At siga fólki SANNLEIKAN og biðja tey VENDA UM ÁÐRENN TAÐ VERÐUR OV SEINT ER at ELSKA MENNISKJU. Harafturat ger tað sendiboðið ikki serliga populert: og tað meti eg sum eitt gott tekin um, at sendiboðið tænir sínum Harra, IKKI sær sjálvum!
So mikið um tað.
… og gloym bara ALT um huma-nissu-ligan “kærleika”. Tað, slíkir kalla kærleika, kallar skriftin fyri hyklarí. Sannur kærleiki leggur niður sítt egna navn, lív, dreym um heiður, ja alt; tí tú ynskir og vilt frelsuna hjá øðrum.


text:
IRF hevur ymisk sløg av bingjum og lastum, sum kunnu leigast. Leigukostnaðurin er tengdur at støddini á bingjuni, tíðarskeiðið, hon verður leigað, umframt burturkastið, sum verður latið í bingjuna. Burturkastið skal vera væl skilt, soleiðis at bara eitt slag av burturkasti er í hvørji bingju. Sí yvirlit yvir, hvussu burturkast skal skiljast her.
Verða ymisk sløg av burturkasti blandað saman í bingjuna, verður eitt eykagjald tikið, fyri at IRF má skilja burturkastið.
Støddir og prísir
Burturbeining av ruski í bingju/last
40 – 864 kr/m3 (prísurin er tengdur at slagnum av burturkasti)
*IRF kann tilskila sær rætt til at krevja eitt depositum á 2500 krónur
**Flutningsgjaldið verður kravt einaferð og er íroknað fyrsta leigudagin.
Leigarin hevur ábyrgdina av bingjuni í leigutíðarskeiðnum. Leigarin kann ábyrgdast fyri skaða ella óhapp, sum ikki stendst av vanligum sliti og elli.
Bílegg bingju her


text:
• Spariperur
• Ljósrør
• Neonrør
Hvar kann tað latast inn?
Privat: Perur í tann reyða IRF posan. Størri ljósrør skulu á kommunalu endurnýtsluplássini.
Vinna og kommunur: Eftir avtalu við IRF
Minst til: Ljósrør og spariperur er vandamikið burturkast, vegna kyksilvurið, sum er í. Tá ið spariperur og ljósrør brotna, kemur kyksilvur í luftina. Tað mást tú ikki anda í teg. Tá slíkt brotnar – lat liggja! Slepp tær burtur, meðan tú luftar út í 30 minuttir. Rudda varisliga upp í plastposa og bind fyri. Ikki dustsúgva, tí tað breiðir kyksilvurið út.
Hvar fer tað? Lósrørini og spariperurnar vera latnar í sergjørda lokaða skipan, sum pakkar burturkastið í tunnur. Burturkastið verður hereftir sent til endurnýtslu uttanlands. Út við 99% av einum ljósrøri kann endurnýtast.


text:
Setrið fingið methøgt tal av umsóknum
Fróðskaparsetrið hevur fingið 159 kvotu 2 umsóknir til komandi lestrarár. Tað eru 35 umsóknir fleiri enn í fjør.
Áhugin fyri at nema sær útbúgving á Fróðskaparsetri Føroya er støðugt vaksandi. Tann 15. mars, tá evstamark var at søkja eftir kvotu 2, hevði Fróðskaparsetrið fingið 159 umsóknir. Tað eru 35 umsóknir fleiri enn í fjør.
Kvota 2 er ætlað teimum umsøkjarum, sum ikki hava nóg gott miðaltal frá miðnámsskúla, ella sum hava onnur, javngóð prógv á sama stigi ella hægri. Aðrir førleikar enn miðnámsskúlaprógv verða eisini umfataðir av samlaðu metingini.
Umsøkjarar eftir kvotu 2 eru ofta fólk við fleiri starvsroyndum samanborið við tey, sum søkja eftir kvotu 1, sum í flestu førum nýliga hava lokið miðnámsskúlaprógv. Evstamark fyri kvotu 1 er 1. juli 2014.
Síðani tað bleiv gjørligt at søkja eftir kvotu 2 fyri trimum árum síðani, hevur umleið ein fimtingur av teimum lesandi verið innskrivaður eftir hesum leisti. Um sami tendensur ger seg galdandi til kvotu 1 í juli, bendir nógv á, at talið av umsóknum eftir summarfrítíðina verður hægri enn nakrantíð.
Allir umsøkjarar fáa svar í seinasta lagi mánadagin 14. juli, og umsøkjarin skal vátta fyri 4. august, hvørt hann ella hon tekur við lestrarplássinum.
- Vit fegnast um høga talið av umsóknum. Hetta er greitt tekin um, at áhugin at lesa á Setrinum er vaksandi, og at tørvurin á einum sterkum Fróðskaparsetri gerst alsamt sjónligari, sigur Sigurð í Jákupsstovu, rektari.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Væleydna tiltak um at lesa í USA
Í sambandi við at sendikvinnan úr USA Laurie S. Fulton vitjar í Føroyum, varð í gjár skipað fyri tiltakinum “Útbugving vestan hav, at lesa í USA”.
Væl av fólki vóru møtt upp á fabrikkini hjá Østrøm á Skálatrøð, har Martin Mohr Olsen frá MFS bjóðaði vælkomin.
Sigurð í Jákupsstovu, rektari legði út við at siga nøkur orð um Setrið.
Eftir hetta vóru trý ungfólk úr Føroyum, Janus á Ryggi, Bjørg Herup Olsen og Kristina á Váli, sum greiddu frá sínum spennandi royndum við lestri í USA.
Laurie S. Fulton, sendikvinnuni hevði síðani áhugaverda framløgu og greiddi frá møguleikum hjá føroyingum fyri at lesa í USA. Høvi var til at seta spurningar.
Tiltakið endaði við, at luttakarnir fingu møguleika fyri at tosa nærri við bæði MFS og Altjóða Skrivstovuna á Setrinum um praktisk lestrarviðurskifti.
Tað vóru MFS, Altjóða Skrivstovan á Fróðskaparsetrinum og Vinnumálaráðið, sum skipaðu fyri.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
- Tíðindi, mentan og ítróttur
Kvinnurnar farnar í verkfall
Orsøkin er ósemjan millum danska fótbóltssambandið, DBU, og leikararnar. Tey hava til fánýtis roynt at fáa semju um nýggja avtalu, og tí møttu leikararnir ikki til venjing í Helsingør mándagin, týsdagin og í dag.
Leikararnir á danska kvinnulandsliðnum í fótbólti gjørdust hetjur, tá tær vunnu silvur í EM-kappingini, men síðani hevur ósemjan við DBU lagt skugga yvir avrikini á vøllinum.
DBU boðaði ígjár frá, at svenska fótbóltssambandið fær boðini í dag um, at leikarar ikki vilja spæla týdningarmikla HM-undankappingardystin í Gøteborg.
Løn og reglur
Ósemjan snýr seg partvíst um pengar, men eisini um aðalreglur. Leikararnir krevja, at DBU skal átaka sær arbeiðsgevaraábyrgd, men tað vil DBU ikki.
Vónin um at Danmark kemur við í HM-endaspælið í 2019 hongur sostatt í klønum tráð.
Kvinnurnar á danska landsliðnum sita tó ikki hendur í favn. Tær hava skipað sína egnu venjing aðrstaðni í Sjællandi.
Sí eisini


text:
Aftur í ár verður áhugaverda og fólksliga tiltakið Oyndradagur fyriskipað í Oyndarfirði.
Skráin sæst niðanfyri:
Kl. 09.00: Rennikapping
Runnið verður í stafettum frá skúlanum. Tilmelding fer fram við at senda sms til Palla á tlf. 50 07 54. Aldur og navn skal upplýsast. Aldursmarkið eru tey, sum fara í 8. flokk í summar og eldri.
Kl. 09.00: Morgunmatur í skúlanum.
Kl. 11.00: Súkklukapping á Ovara vegi.
Luttakarnir verða býttir í 5 aldursbólkar:
- Bólkur 1 Børn undir skúlaaldur
- Bólkur 2 1. og 2. flokur
- Bólkur 3 3. og 4. flokkur
- Bólkur 4 5. 6. og 7. flokkur
- Bólkur 5 Øll tey, ið eru eldri enn 7. flokkur. G.G Øll skulu hava hjálm.
Kl. 14.00 Oyndradagurin verður settur Niðri í Túni – Jórun Eið setur dagin.
Kl. 14.30 Oyndraleikurin Robin Hood byrjar Niðri í Túni.
Kl. 15.30 Bogaskjóting, øksakast og onnur spøl. Okkurt gott til góman, verður borðreitt saman við kaffi og te.
Kl. 16.30 Julian Rasmussen framførir í kirkjuni.
Kl. 16.00-18:00 Málningaframsýning í Gamla skúla.
Kl. 16.00-18:00 Marine Harvest skipar fyri túrum út til aliringarnir.
Kl. 18.00 Marine Harvest grillar laks í skúlagarðinum.
Kl. 18:00 Grilling fæst fyri bíligan pening í skúlagarðinum.
Kl. 21.00 Uppboð- og lutaseðlasøla.
Kl. 22.00 Syngið við í teltinum.
Kl. 23.00 Dansur við Anna Louisa Gaard og Georg Estaná
Kl. 02.00 Oyndradagur endar


text:
Fríggjakvøldið 23. oktobur kl 19.00 verður høvið at síggja nýggjasta filmin hjá Katrini Ottarsdóttir LUDO í Løkshøll.
Filmurin er frá 2014, men hevur ikki verið vístur í Løkshøll fyrr. Filmurin verður vístur í sambandi við Mentanarvikuna Skýming, sum er í Runavíkar kommunu í hesum døgum. Tað er Bókasavnið við Løkin og Løkshøll, sum í samstarvi vísa filmin.
Katrin Ottarsdóttir er undangongufólk í føroyskari filmsframleiðslu, og hevur leikstjórna fleiri filmar. Í 1989 gjørdi hon tann fyrsta føroyska spælifilmin við heitinum Atlantic Rhapsody. Ein annar kendur filmur hjá henni er road-filmurin Bye Bye Bluebird, sum hevði frumsýning í Norðurlandahúsinum í 1999. Filmurin LUDO, sum er frá 2014, verður at síggja í Løkshøll fríggjakvøldið.
Hetta er ein psykologiskur spenningsfilmur um eina 11 ára gamla gentu, sum er í eini tvístøðu millum sína sálarliga sjúku mammu við skiftandi sinnalagi, og ein pápa, sum er vælmeinandi men passivur. Í einum hóvligum, hypnotiskum tempo og við einum sera ekspressionistiskum stíli tekur filmurin áskoðararnar við á eina ferð inn í kjarnuna av einum ófjálgum heimi við innistongdari ræðslu.
Høvuðsleiklutirnar hava Lea Blaaberg, Hildigunn Eyðfinsdóttir og Hjálmar Dam. Herfyri var Hjálmar á palli í Løkshøll í sjónleikinum Veitslan, sum fekk avbera góð ummælir. Nú er so høvið aftur at síggja Hjálmar í Løkshøll. Hesuferð tó á stórskíggja.
Tónleikin hevur Sune Køter gjørt, og stílfullu scenografiina hevur Edward Fuglø gjørt.
Atgongumerkir á kr 80,- fáast við dyrnar.
Café á bókasavninum er opin áðrenn og eftir filmin.


text:
Orð: Zacharias Zachariassen
Lag: Jákup Zachariassen
1. Mangt eitt orð á sjónum ljómar søtt,
sum vakurt hørpuljóð, ið hjørtuni ger løtt.
Men hoyr trý orð, ið stimbra mið og mál,
trý yndisorð í hvørji sjómansssál:
Niðurlag: »Vit sigla heim!« – eins sjómans yndisorð,
sum hjørtuni at brenna fær umborð.
»Vit sigla heim!« – eitt endurljóð í landi birta tey
trý yndisorð í hvørji sjómanssál.
2. Heim á ferð í andanum hann sær
tey veittra smílandi, sum honum eru kær.
Alt stríð er gloymt, skjótt leggja teir í havn
og Føroyar brátt nú hómast fyri stavn.


text:
Sverri Egholm
10.09.2014 - 00:01
Ítróttur > Ítróttur > Fótbóltur
U21 landsliðið tekur um eina lítla løtu ímóti Montenegro á Svangaskarði. Portalurin er á staðnum og fer at fylgja gongdini í dystinum sum byrjar klokkan 17.
-----
Føroyar - Montenegro (1-0)
90 min: Dysturin á Svangaskarði er liðugur og Føroyar vunnu dystin 1-0. Tað var Ári Mohr Jónsson sum skoraði fyri Føroyar í 32. minutti
89 min: Hóast Montenegro spæla við einum manni minni enn Føroyar, eru tað teir sum leggja trýstið í løtuni fyri at fáa útjavnandi málið
88 min: Føroyar gera sína síðstu útskifting. Út fer Árni Frederiksberg og inn kemur Pól Ingason
83 min: Reytt kort til Montenegro. Tað var Mugoša sum bleiv sendur av vøllinum
75 min: Føroyar ger enn eina útskifting. Út fór Tróndur Jensen og inn kom Rógvi Joensen
67 min: Føroyar høvdu eina góða støðu og høvdu møguleika at skora, men skjótt er hinvegin, men gott verjuspæl hjá Føroyum gjørdi at Montenegro ikki fekk møguleikan at javna.
66 min: Føroyar gera sínu fyrstu útskifting. Út fór Heðin Hansen og inn kom Pál Mohr Joensen
64 min: Stórur møguleiki til Montenegro, men Teitur Gestsson í málinum gjørdi eina rimmar bjarging
60 min: Montenegro ger eina útskifting. Út fór Vukčević og inn kom Vujnović
54 min: Framvegis 1-0 til Føroyar. Montenegro vóru betra frá byrjan, men seinastu løtuna hevur Føroyar haft tveir stórar málmøguleikar, men skotini eru farin við síðurnar av málinum
46 min: Dysturin er byrjaður aftur
45 min: Liðini eru farin til hálvleiks. Føroyar hava verið betra liðið í fyrra hálvleiki og hava haft meira spæl og fleiri møguleikar enn Montenegro
45 min: Dómarin hevur lagt 1 minutt afturat vanligu leiktíðini
41 min: Enn eitt gult kort til Montenegro, hesaferð var tað tilLuka Djordjević
37 min: Gult kort tilNemanja Cavnić hjá Montenegro
32 min: So var 1-0 til Føroyar og tað var Ári Mohr Jónsson skoraði. Man má siga at hetta er í tráð við leikgongdina, tí Føroyar hava lagt trýst á Montenegro seinastu løtuna
19 min: Seinastu løtuna hava tað verið møguleikar hjá báðum liðunum, men hevur tikið av
11 min: Føroyska liðið er komið betri frá byrjan og hava haft meira spæl. Teir spæla væl saman, men enn hava tað ikki verið nakrar serligir møguleikar
10 min: Brandur Olsen gult kort
7 min: Gult kort til nr. 11, Arná Frederiksberg
1 min: Dysturin er byrjaður
Sí eisini: Myndir: U21 Føroyar og Montenegro fyrri hálvleikur
Les eisini: Hesir byrja inni fyri U21 í dag


text:
Brúsandi vín
Brúsandi vín (ella mousserandi vín) er brúsandi við bløðrum av kolsýru. Kolsýran kann koma náttúrliga í framleiðsluni, men hon kann eisini verða latin í seinni, eins og við sodavatni. Mest kenda mousserandi vínið er Champagne, sum er úr økinum við sama navni í Fraklandi. Aðrastaðni í Fraklandi eitur hetta vín "Crémant", í Italia "Spumante", í Týsklandi "Sekt" ella "Schaumwein", í Spania "Cava". Í m.a. USA, Suðurafrika og Avstralia verða tey nevnd "Sparkling wine". Tað var uppfunnið av munkinum Dom Perignon í 1800-talinum. Brúsandi vín eru vanliga hvít, men kunnu eisini vera rosélitt. Smakkurin er oftast turrur, men kann eisini vera hálvturrur ella søtur. Brúsandi vín verða framleidd í flest øllum vínframleiðandi londum.


text:
Latum okkum royna: um tú torirt!
Fyrsta roynslan um heilagleika:
21 Tí prophetïið kom ikki í
gamlari tíð við vilja mans: men
heilagir menn Guðs talaðu sum
teir vórðu drivnir av Heilaga Andanum.
( II. Pæt. 1:21 FKJ )
– Dahl sigur bara “menn”.
Onnur roynslan um heilagleika:
31 ¶ Tá ið Menniskjusonurin
skal koma í dýrd síni, og allir hinir
heilagu einglar við honum, tá
skal hann sita uppiá trónu dýrdar
sínar:
( St. Matth. 25:31 FKJ )
– Dahl og Victor siga bara “einglar”.
Triðja roynslan um heilagleika:
Eg áleggi tykkum við Harran
at hesin epistil verði lisin fyri øllum
heilagu brøðrunum.
( I. Thess. 5:27 FKJ )
– Dahl og Victor siga bara “brøðrunum”.
Fjórða roynslan um heilagleika:
Og hann segði við meg, Hesar
framsagnir eru trúfastar og sannar:
og Harrin Guð hinna heilagu
propheta sendi eingil sín at sýna
tænarum sínum hasar lutir sum
mugu brátt verða gjørdir.
( Opb. 22:6 FKJ )
– Dahl og Victor siga bara “profeta”.
Fimta roynslan um heilagleika:
Fegnast yvir henni, tú himin,
og tit heilagu apostlar og prophetar;
tí Guð hevur hevnt tykkum á henni.
( Opb. 18:20 FKJ )
– Dahl og Victor siga bara “apostlar”.
Sætta roynslan um heilagleika:
(Men hetta talaði hann um
Andan, sum teir sum trúgva á
hann skuldu móttaka: tí Heilagi
Andin var ikki enn givin; av tí at
Jesus var ikki enn dýrðmettur.)
( St. Jóh. 7:39 FKJ )
– Dahl sigur bara “Andin”.
Sjeynda roynslan um heilagleika:
Hvørjar lutir vit eisini tala,
ikki í orðunum sum vísdómur
mans lærir, men sum Heilagi
Andin lærir; berandi saman
andaligar lutir við andaligar.
( I. Cor. 2:13 FKJ )
– Dahl og Victor siga bara “andin”
Áttanda roynslan um heilagleika:
Hvørsvegna eg sigi tykkum,
Alt slag av synd og Guðs-spottan
skal verða fyrigivin monnum:
men Guðsspottanin ímóti
Heilaga Andanum skal ikki
verða fyrigivin monnum.
( St. Matth. 12:31 FKJ )
– Dahl og Victor siga bara “Andanum”.
Níggjunda roynslan um heilagleika:
Hvørsvegna, brøður, hyggið
tit út tykkara millum sjey menn av
ærligum ummæli, fullir av Heilaga
Andanum og vísdómi, hvørjar vit
mega skipa yvir hesum starvi.
( Gern. Ap. 6:3 FKJ )
– Dahl og Victor siga bara “Andanum”.
Tíggjunda roynslan um heilagleika:
Rætta bókin eitur:
HITT
NÝGGJA TESTAMENTI
VÁRS HARRA OG FRELSARA JESU CHRISTS
(Soleiðis eita: King James, Die Heilige Schrift, Kong Christian VI., FKJ, + hinar protestantisku reformatións Bíbliurnar).
– Dahl og Victor kalla sína bók “Nýggja testamenti”.
Ja, tað vanheilaga, perverteraða “nýggja testamenti” Origens, Clements, Philos, Westcotts, Horts og Satans.
Tí vit eru ikki eins og mangir sum spilla orð Guðs:
( II. Cor. 2:17 FKJ )
(Sitatir í hesum innslagi eru úr fyrstu útgávu av FKJ N.T.)


text:
19. desember 2011Nr. 161
Kunngerð um royndarskipan um gjøld fyri upplýsingar úr landsfólkayvirlitisskránni
Við heimild í § 37, stk. 1 í løgtingslóg nr. 41 frá 8. mai 2007 um fólkayvirlit verður ásett:
§ 1. Umhvørvisstovuni verður heimilað at seta eina gjaldsskipan í verk fyri elektroniskar upplýsingar, ið verða latnar úr landsfólkayvirlitisskránni.
Stk. 2. Gjaldsskipanin er ein royndarskipan, ið einans er galdandi fyri føroysku peningastovnarnar, sum virka sambært ríkislóg um fíggjarligt virksemi.
Stk. 3. Gjøldini eftir hesi kunngerð, verða ásett fyri hvønn peningastovn sær og avroknað eina ferð um mánaðin.
§ 2. Upplýsingarnar, sum peningastovnarnir hava atgongd til, eru greinaðar í kapitli 10 í lógini.
§ 3. Fyri uppslag gjøgnum elektroniska web-atgongd í talgildu landsfólkayvirlitsskránni verða rindað hesi gjøld:
1) Stovnsetingargjald 20.000 kr.
2) Hald 20.000 kr. um árið.
3) Uppslag 10 kr. fyri hvørt.
§ 4. Fyri uppslag í talgildu landsfólkayvirlitsskránni gjøgnum elektroniska fakskipan verða rindað hesi gjøld:
1) Stovnsetingargjald 20.000 kr.
2) Hald 20.000 kr. um árið.
3) Fyri hvønn persón í kundadatabasa verður rindað 3 kr. um árið.
Stk. 2. Upplýsingar í fakskipanum verða dagførdar eina ferð um dagin.
Stk. 3. Hevur peningastovnurin áður rindað stovnsetingargjald sbrt. § 2, verður stovnsetingargjaldið sbrt. stk. 1 ikki rindað.
§ 5. Ásetingar um trygd, uppkrevjing av gjøldum o.a. verða avtalaðar í serligum sáttmála millum Umhvørvisstovuna og peningastovnarnar.
§ 6. Henda kunngerð kemur í gildi dagin eftir, at hon er kunngjørd.
Innlendismálaráðið, 19. desember 2011
Kári P. Højgaard (sign.)
landsstýrismaður
/ Rúni Joensen (sign.)


text:
Seinastu dagarnar havi eg verið ein súkklutúr um allar Føroyar, og fingið skemtisøgur afturvið av hvørjum tanga, og fjølmiðlakritikk eisini, so tað stendur eftir í. Eftir hesa ferð er neyvan nakar hvítur journalistiskur blettur eftir á føroyska súkklukortinum hjá Høgna. Ella er tað tað?
Og hvussu skal eg kalla eitt ummæli av nýggju bókini hjá hinum fyrst og fremst vælskrivandi, men eisini besnissaða og sniðfundiga høvundanum, Høgna Mohr?
Lendi á uppskotinum “Tá skrivigleði møtir sálartrega”, og havi hug at skoyta uppí "hina ótamdu gleðina og hin svarta sálartregan", og at machomaðurin letur tey bæði verða "floygd á eini ljósareyðari gentusúkklu". Ja, kanska tað. Men so verður hon so long, yvirskriftin, og fyndin fellur. Men so tað, at dótturin eigur súkkluna, sum friðleysi pápin tekur, og at sama dótturin í endanum skrivar forloysandi orðini - í einum donskum stíli, sum tjóðskaparpápin lesur, skal eg draga tað uppí yvirskriftina, og skal eg eisini draga ólavsøkuna uppí, tí tað er jú beint fyri ólavsøku í fjør at súkklarin, sum eisini er revsandi høvundur og ættgranskari, brýtur út sum eitt ótt?
Sum skilst, melur av ymsum ættum, tá ein eitur Høgni Mohr og hevur sett seg á hjólhestin í Havn, sum stálsettur fer gjøgnum tíð og rúm.
Sjálvur grundar hann yvir, um hetta er óðamannaverk, men sum ferðin á súkkluni hjá Lý líður, lýgur hann ikki, tá hann fegnast um avgerðina at seta sær júst hetta fyri. At súkkla til allar bygdir og oyggjar, uttan nakað mobilt samskiftisamboð, tí skrivast skal ikki fyrr enn friður er, og avmáldi teinurin er lagdur afturum. Onkuntíð ov skjótt og onkuntíð ov seint. Ferðin, altso, ikki skrivingin.
Hon er í passandi flogferð, skrivingin. Floygd, sum eingin annar tekstur eg nýligani havi lisið.
Síðst eg kendi meg so væl í felag við hin skrivandi var, tá eg læs Bommhjarta hjá Jóanesi Nielsen, sum kom í fjør. Ein smittandi respektleys søga, sum hemningsleys gongur sínar egnu leiðir. Men aftanfyri hómast ein leitan eftir egnum upphavi. Hví bleiv eg sum eg bleiv, er skuggaspurningur høvundans.
Sama ítøkiligheit er í tí ytra í søguni hjá Høgna. Súkklutúrurin framm eftir vegnum til allar bygdir í øllum oyggjum, tilsamans 1300 kilometrar, er ein leitan eftir egnum upphavi. Ikki tí, hann hevur funnið tað, upphavið, tá hann byrjar, men hvat er at leita og finna, tá eingin veit av tí? Kanst tú sita heima við stovuborðið, velja Facebook frá, og selfieleysur siga "Á ja eg havi akkurát fingið at vita at pápi mín, sum breyt mær nøsina framman fyri floksfeløgunum, er ikki pápi mín, alt er ein lygn, og systur mín, sum var í Danmark, er burtur og farin"?
Nei, tað er ikki Høgni. Hann fer út at rasa. Eftir vegnum og á súkklu. Men kjølfestið er alla tíðina dótturin, sum eigur súkkluna, ið hann hevur tikið úr túninum. Sjálvt í brattlendinum av Slættanesi, tá hann er um at geva upp, er tað súkklan, sum stiðjar og heldur honum á gøtuni.
Ítøkiligu og gerandisligu hendingarnar benda í øllum sunnudagsskúlasligum Vágseinfeldi aftur á Pílagrímsferðina hjá John Bunyan, men eru á einum ómetaliga nógv hægri málsligum støði, ájavnt við Viderø, tí hetta er ikki bara ein missiónsferð eftir Sendero Luminoso, har endin er vissan um fullkomna frælsisfrelsu, nei, endin er púra óvissur, ferðin er sum ein roadmovie, har ferðin er sjálv søgan. Tá komið er á mál, er søgan úti. Liðug og pístr vekk. Eitt fon undir stóru sjóneykuni millum tunnlar í Kalsoynni.
Afturvendandi myndin hjá høvundanum er at verða í javnvág, ítøkiliga á súkkluni og kosmiskt í hugsan og lívsførslu. Tá hann súkklar til Selatraðar, roynir hann at vera í javnvág á saðilinum, uttan at nema asfaltið. Sum hjá amerikanska Robert Pirsig, sum fyrr í ár doyði, 88 ára gamal. Í 1974 skrivað hann púra fiktivt, men ikki minni hugtakandi, um at koyra á motorsúkklu við soninum og kenna jørðina glíða framvið beint undur fótum. Keypti bókina á enskum frá Lars Jespersen í Nýggja Bókhandli hjá Anfinni Zachariassen á Gladejørn í 1975, og læs eina síðu av og á. Faktiskt snúði tann bókin seg um at dyrka hitt góða og skriva góðan tekst og einki annað. Tað ger Høgni. Fyrst fyri er teksturin. So er valið, hvørt teksturin skal verða happandi, sum hann sjálvur ofta grundar yvir og hví. Og so er skilnaðurin millum ferðina, sum er beint fram eftir vegnum, og innsettu brotini, har høvundurin longu tíðliga sigur frá um vikurnar á Heilbrigdi á Velbastað, um uppvøkstur og trupulleikan at hava ein pápa, sum er lærari og hartil ikki er pápin, og so álopini á Kringvarpið og fulla blaðmannin á Sosialinum, sum hann møtir í Nólsoy, og fær skuldina fyri at ein politistur tók lívi av sær.
Realitetssamanrenningarnar eru sterkar og ófrávíkiligar. Her er eingin náði. Og hví skuldi tað verið tað? Hinvegin kann tað tykjast møðsamt upp í saman at hoyra um Kringvarpið, tá rásin er brøtt og tað regnar av grimd og bátarnir ikki sigla fyri veður. Men aftur her er tað sum hjá stóru ferðasøgunum, Ilionskvæði hjá Homeros til dømis, har Hans Jacob Debes lærdi okkum um horror vacui, sum enn stendur skrivað við svørtum tusj í bókini, tað er djúpa ræðslan fyri tí tóma, ið skaldið fylti við innsettum by-the-way-søgum av áminnandi og belærandi slag, sum verður ein framskotin bordi um innaru søguna.
Og í næstu brekku er sum hjá Sisyfos, ið hevur fingið lívsdóm at rulla grót í allari verðini. Vónin um undanbrekkuna, sum er handan sýnina, heldur honum í gongd. Henda sterka antitesa og frumsøga spríkir upp av summum síðum hjá Høgna, bókasíðum í søguni altso, og heldur søguni í gongd, og ger hana forvitnisliga, tí hann møtir so nógvum fólkum á leiðini, sum hann eisini tosar fornuftugt við. Tað er ikki tann bera happing og gremjan.
Og tá hann hartar Kringvarpið fyri heiladeyðan journalistikk úr Danmark, og hvørjum sum helst útlandi, bara ikki refleksivt úr heimligum jørðildi, so eri eg so æviga samdur. Sjónvarpsparturin hjá Kringvarpinum kom so øvutur í verðina, at har slepst ikki víðari, fyrr enn vit eru farin aftur um 1984, tá sjónvarpið varð føtt, og seta tað úr aftur verðini, gera tað óføtt, og byrja av nýggjum. Tástanni kann Útvarpið fáa frið at menna seg sum ein egin heimlig skipan og organisk miðlaverða á øllum pallum, eisini sjónvarpi, við Degi & Viku hvønn einasta dag. Hygg, nú slapp eg eisini at siga hatta.
Slagið av ferðandi bekennilsislitteraturi hjá Høgna er so smittandi kommenterandi, at eg kann ikki halda mær frá at ganga í eitt við søguna, so góð er hon, tá eg leggi hana saman.
Øll fáa sítt og eingin verður spardur. Og tó, meðan fyrrverandi formaðurin í Fólkaheilsuráðnum verður illa viðfarin, tí hann er so tjúkkur, so verður núverandi formaður í sama ráði ikki nevndur. Her er ein hvítur blettur á tilverukortinum hjá Høgna, sum fær meg at undrast.
Tað skal dirvi til at rópa so hart, sum Høgni ger millum reglurnar í Fractura nasi, nasabrótarasøguni, nú halga nøtubrótaratíðin nærkast, og øll skulu gleðast, so sum handlarnir vilja. Bónusforbarmiseg.
Men bara jólarólig. Søgan lendir væl og á einum góðum støði. Til næsta útbrot verður. Útbrot, sum hjá súkklarunum, ið stinga av frá hópinum og fara í útbrot, við tann helvitis fart. Soleiðis skrivar hann eisini, Høgni, í føroyskum einmansútbroti.
Strokasálin hevur tikið verðina á seg - og kemur heil aftur.
Um tað endar sum í jødiska ævintýrinum - at tey frómu, og nú helst formermaðu, fingu himmiríkis dyr at lata seg upp fyri strokasálini - skal verða ósagt. Men súkklan er aftur í túninum og alt er gott.
Til lukku við tí og takk fyri ferðina!


text:
Kappingin er nú farin í gongd aftur eftir summarfrítíðina, har B68 hevði vitjan av oddaliðinum KÍ. Hjá B68 vóru nakrar broytingar í mun til tað vit sóu í fyrru hálvu, har m.a. Jóhan Dávur Højgaard og Albert Róin Johannesen vóru í álopinum, meðan Esmar Clementsen og Sveinur Justinussen sótu á bonkinum. KÍ liðið var sera væl manna við fleiri leikarum, sum hava drúgvar royndir í Betrideildini, m.a. leikti Jóannes Bjartalíð allan dystin. Annars var tað frálíkt fótbóltsveður og fitt av áskoðararum, tá Rúni Olsen bríkslaði dystin í gongd.
Tað byrjaði heldur varliga, har B68 ikki veruliga megnaði at seta KÍ undir eitt støðugt trýst. Tá so eitt gott korter var leikt av dystinum, var KÍ í álopi í vinstru síðu, har spælt varð útfrá til Óla Poulsen, sum ótarnaður slapp at skjóta bóltin í málið til 1-0 til KÍ. Málskjúttin hjá KÍ leikar vanligt við besta liðinum hjá KÍ, men í dag var hann at finna í 1. Deild. B68 royndi at svara aftur, men tað gekk ikki væl at koma fram til vandamikil álop, og tá tað gjørdist vandamikið, hevði linjuverjin flaggið á lofti fyri rangstøðu. KÍ var kanska nærri enn B68 at fáa mál, men tað varð við 0-1 tá farið var til hálvleik.
Í hálvleikinum vóru Esmar Clementsen og Sveinur Justinussen skiftir inn og B68 setti eisini beinanvegin á dystin, har tað eisini vóru fleiri spentar støður frammanfyri KÍ málið. Men so hendir tað, sum ikki skal henda, tá B68 hevur fingið fatur á dystinum, og eftir eina verjuvillu verður Eivindur Sørensen hjá KÍ spældur fríur, og hann skorar trygt til 2-0 til KÍ. Trýstið, sum B68 hevði havt á KÍ var nú burtur, har tað eisini var langt ímillum B68 álopini.
B68 leikararnir royndu kortini at koma afturíaftur, og tá 10 minuttir vóru eftir at leika, var Esmar Clementsen sendur avstað, og komin fram í KÍ brotsteigin verða beinini tikin undan honum av KÍ málverjanum, Meinhard Joensen. Dómarin ivaðist ikki og dømdi brotsspark til B68, sum Jann Ingi Petersen skoraði trygt uppá. Hóast 10 minuttir vóru eftir at leika, megnaði B68 ongantíð at seta KÍ undir eitt støðugt trýst, har dómarin eisini legði 5 minuttir afturat. Tá 4 minuttir vóru leiktir av yvirtíðini, sendur Jann Ingi Petersen ein seinasta bólt fram í KÍ brotsteigin. Sveinur Justinussen fær fatur á bóltinum uttarlaga í brotsteiginum, vendur sær á og spælir tvørtur um, har indskiftið Otto Reinert Petersen er fyrstur á bóltin og skorar til 2-2, og stór frøði á bæði leikarum og viðhaldsfólki. Leikt var ikki leingi afturat og dómarin bríkslaði fyri seinastu ferð, har øll, sum halda við B68 eiga at verða nøgd við javnleikin hóast alt.
Við javnleikinum er B68 framvegis nr. 4, men nú er bara eitt stig upp til NSÍ, sum tapti ímóti ÍF. Komandi dystur hjá B68 verður komandi vikuskiftið, har leiðin gongur til Suðuroyar.
Hagtøl frá dystinum kunnu síggjast við at trýsta á slóðina niðanfyri.
Koyr á B68


text:
Á veg úr skúla fara níggju ára gomlu Sebastian og Johanna á posthúsið at keypa frímerki. Meðan tey standa og bíða, brestur hurðin upp, og tveir menn í brølapum og við maskinbyrsum í hondunum koma brestandi inn. Ránsmenninir peiggja um seg við byrsunum og geva øllum boð um at leggja seg á gólvið.
Sebastian og Johanna koma heilskapað frá ráninum, men aftaná kemur ræðslan: tey sóu ikki, hvørjir ránsmenninir vóru, men ránsmenninir sóu tey. Hvat um tað er fólk, ið tey kenna? Ein spennandi krimisøga, men eisini ein søga um vinarlag og dirvi - og um hvussu torført tað er at tora at vísa sína ræðslu.
Aftur


text:
Orð: Petur Jacob Sigvardsen
Lag: Gamalt føroyskt sálmalag (Harra Guð, títt dýra navn)
Viðmerking: Yrktur 11. september í 2007.
1. Tá lívsins grundvøllur kann tykjast rilla,
og hjálparloysið tærir sinn og sál,
mær sorg og stúran allan hugin fylla,
og eg ei skilji lívsins mið og mál.
2. Tá upp til fjalla eygu míni leita
at vita, hvaðan hjálp mín kemur frá.
Tá veit eg, Harrin bert kann hjálp mær veita;
hann valdið hevur jørð og himni á.
3. Hann svíkur ei og letur meg ei falla,
hann blundar ei, men vakir yvir mær.
Sum verndarskugga mín, hann vil seg kalla,
hann verjir meg við høgru hond á sær.
4. Tí kann eg tryggur lívsleið mína fara,
um hold mítt ferst, so varðir Harrin meg.
Mín útgang og mín inngang skal hann varða;
mín sál hjá honum ævigt goymir seg.


text:
Hjalsmúsin
Ein góðan summardag legði ein mús eini átta til tíggju mýslingar.
Í hesum góðu líkindum komu allir undan, og fara so líðandi út í lívið. Tað var vandamikið og kettur og fuglur gjørdu sær dælt av tí.
So var bara ein eftir. Hann fann sær síðani eitt trygt skjól, tí hann var so lítil at hann kláraði at koma inn ímillum hjalsrimarnar, sjálvt um gloppið ikki er meiri enn kanska fýra millimetrar.
Í húsahjallinum dámdi hann sera væl. Har var altíð okkurt gott til matna. Ongin ketta ella fuglur.
Mýslingurin varð verandi í hjallinum og vaks seg stóran. Ja so stóran at hann ikki slapp út aftur. Tað var ikki so heppi fyri hann tá hann ætlaði at finna sær eina dámliga músakonu! Men tað mátti hann liva við. Lívið gekk tó so væl at hann helt seg helst vera komnan í músahimmalin.
Har var so mikið av ymiskum inni at væl lá fyri at fjala seg. Men onki varar ævigt.
Eina ferð var músin sædd í hjallinum. Hetta dámdi ikki fólkunum. Ein músafella varð keypt og sett í hjallin. Til agn var føroyskt smør.
Tað gekk ikki long tíð til músin fyri fyrstu ferð í lívinum slapp at smakka smør. Ja, til fellan small og músin lat lív!
Men hann hevði eitt gott og trygt músalív tað kanka hálva árið tað vardi.
Ongin her vitsti at ein mús kann gerast so stór.
Ja hon var næstan størri enn bringureyði okkara.
Eitt lukkuligt músalív hevði hon, tað er víst.


text:
Í samband við, at stovnurin Gloym meg ei hjá Almannaverkinum er fluttur til Klaksvíkar, var almenn móttøka í nýggju hølunum á Klaksvíksvegi 57.
Gloym meg ei er virkis- og tilhaldsstað og partur av Trivnaðardeplinum hjá Almannaverkinum. Stovnurin hevur áður hildið til í Norðragøtu, men er í summar fluttur til Klaksvíkar og inn í bygningin á Klaksvíksvegi 57, har Húsið áður hevði bústað.
Nógv fólk vóru samankomin til móttøku, har Heidi Tvørfoss, leiðari á Gloym meg ei, bjóðaði vælkomin og leiddi skránna. Røðarar vóru Eyðgunn Samuelsen, landsstýriskvinna í Almannamálum, Edvard Heen, stjóri á Almannaverkinum, Jógvan Skorheim, borgarstjóri og Tummas Lervig, býráðslimur. Umframt røður var eisini leskiligt ábit, og harumframt undirhelt Danny Baldursson við vælkendum tónum.
Gloym meg ei vendir sær til heimabúgvandi fólk í Norðoyggjum og Eysturoy, ið hava sálarligar og sosialar avbjóðingar. Fyritreytin fyri at taka lut í virkseminum er, at fólk eru sjálvbjargin, og har er opið frá kl. 9 á morgni mánadag, mikudag, hósdag og fríggjadag.
Niðanfyri endurgeva vit røðuna, sum Jógvan Skorheim, borgarstjóri helt í samband við móttøkuna:
“Góðan dag, øll somul
Hjá einum politikkara finnist onki betri í verðini enn tað at vita, at man við sínum avgerðum og arbeiði hevur verið við til at gjørt heimin til eitt betri stað.
Tað kann til dømis vera, tá stór byggjarí verða liðug og tikin í nýtslu.
Men í veruleikanum eru tað líka ofta smærri ting og broytingar, sum hava risastóran týdning fyri gerandisdagin hjá einari rúgvu av fólki.
Tað, at Gloym meg ei nú er flutt til Klaksvíkar og inn í rúmligu og sentralu hølini á Klaksvíksvegi, er eitt ómetaliga gott dømi um hesi málini.
***
Hetta var eitt mál, har samstarv, hugflog og vælvilji hevði størri týdning fyri fundamentið, enn betong og timbur.
Hetta var eitt mál, sum spratt burturúr góðum ynskjum hjá ymiskum eldsálum og aktørum um at finna eitt nýtt heim til stovnin Gloym meg ei.
Hetta var eitt mál, sum skjótt bleiv partur av eini størri kabal, sum at enda eisini førdi við sær, at virkishúsið fyri ung flutti nærri miðbýnum og ítróttarøkinum.
At kabalin gekk upp, ja tað kunnu vit í dag takka nógvum hugagóðum og arbeiðssomum sálum fyri.
Trivnaðarnevndin hjá Býráðnum tók málið upp tíðliga í ár.
Har er Beinta Klakstein forkvinna, men akkurát um hetta mundið var Signhild V. Johannesen virkandi nevndarforkvinna.
Saman við hinum í Trivnaðarnevndini – Tummas, Beinir og Herfrí góvu tær málinum jaliga umrøðu og viðgerð.
Og í samstarvi við starvsfólk á kommunala trivnaðarøkinum og tykkum hjá Almannaverkinum, varð komið á mál tíðliga í summar.
Øll hesi fólkini, og fleiri afturat teimum, eiga sín stóra lut í, at vit í dag kunnu hátíðarhalda, at kabalin gekk upp við fleiri vinnarum.
Børnini og tey ungu tykjast glað og spent í teirra hølum uppi í Atlantis, og her í húsinum er tykkara virksemi sum eg skilji eisini komið væl frá byrjan hesa fyrstu tíðina.
***
Høvdu veggirnir her á Klaksvíksvegi 57 kunnað tosað, so áttu teir óivað nógvar góðar søgur um mangt og hvat.
Bygningurin hevur jú tænt fleiri ymiskum endamálum.
Summi kalla hann enn fyri “Norðoyabanka”, og sjálvur minnist eg eisini tíðina, tá Norðoyabanki helt til á veghæddini, meðan kommunulæknin húsaðist uppi á loftinum.
Tá bankavirksemið helt uppat í 90’unum, gav tað pláss fyri enn eini kommunulæknaviðtalu, so tá gjørdist húsið til læknahøli burturav.
Sermerkti angin av læknaviðtalunum fór ikki úr hølunum, sjálvt um læknarnir fluttu heim á miðstøðina við Sandin miðskeiðis í 00’unum.
Ungdómshúsið gjørdist so veruleiki í 2006, og sjálvt um eg sjálvur var farin uppum aldursmarkið fyri tí virkseminum, so var tað eyðsæð frá byrjan, at hetta var eitt frístað, har tey ungu høvdu góðar og rúmligar karmar at vera saman og hava tað gott.
***
Sjálvt um virksemið hjá kommunulæknanum og ungdómshúsinum eru av hvør sínum slag, so hevur felagsnevnarin verið hetta húsið.
Her var hurðin altíð opin, og her kundi tú koma og tosa við onkran.
Her kundi tú koma og fáa hjálp, um tað var tað, tær tørvaði.
Og so kundi tú koma og bara hava tað gott og vera virkin saman við øðrum.
Hendan søgan heldur fram nú, tá Gloym meg ei hevur fingið bústað her á staðnum.
Hurðin stendur opin, og her kunnu fólk koma og vera virkin saman við øðrum.
Hetta er nakað, vit øll kunnu vera ómetaliga glað fyri.
Ikki minst í hesum døgum, har vit við verkætlanini ABC fyri sálarligari heilsu fegin vilja varpa ljós á týdningin av at vera virkin, saman og hugbundin.
Sum Býráð hava vit valt at fokusera uppá sálarheilsu og at pláss skal vera fyri øllum í okkara samfelag.
Tí er hetta átakið eitt tilvitað val um at gera umstøðurnar betri á hesum økinum.
Tað hevur alstóran týdning fyri trivnaðin og heilsuna hjá okkum øllum, og tí eri eg eisini so ómetaliga glaður og errin av, at Gloym meg ei nú hevur bústað her í Klaksvík.
Tað er mín sjálvsagda, stóra og inniliga vón, at øll – bæði brúkarar og starvsfólk, fara at trívast her i hølunum.
Vegna Klaksvíkar Býráð og okkum øll í Klaksvíkar kommunu, ynski eg tykkum hjartaliga til lukku og vælkomin til Klaksvíkar!
Takk fyri.”


text:
Innihaldsyvirlit:
(trýst Ctrl+F og skriva leitiorð í rútin)
1. Tænastuskyldan í høvuðslýsing.
2. Tænastumannalógin. Løgtingslóg nr 31 frá 5. juli 1971 um tænastumenn landsins
3. Løgtingslóg um tænastumannaeftirlønir, sum seinast broytt við løgtingslóg nr. 35 frá 15. apríl 2016
4. Sáttmálasetan, grundarlag, løgtingslóg nr. 13 frá 20. mars 1958 um starvsmenn
6. Tænastumannasetan og sáttmálasetan.
7. Rundskriv nr. 1 frá 12. mai 1993 viðvíkjandi setanarkorum hjá tímalærarum, ársvikarum, sergreinalærarum og vikarum uttan læraraútbúgving.
Skriv frá 23. november 2001 viðv. hjálparfólki í fólkaskúlanum.
8. Rundskriv nr. 5 frá 19. august 1982 um yvirtímagjald hjá tænastumonnum í fólkaskúlanum.
Reglur frá 21. juni 2002 um nýtslu av leysum vikartímum.
9. Fyribilsreglur fyri sjúkravikarar frá 3. mai 1984
10. Lønar- og arbeiðsviðurskifti
11. Umflokkingar/flokkingar
12. Reglugerð nr. 4 frá 12. juli 1985 fyri fólkaskúlaleiðarar
13. Reglur um dagpening, samsýning fyri nýtslu av egnum bili í tænastuørindum og próvdøming
14. Lógir, kunngerðir og reglur um sernámsfrøðiliga ráðgeving
15. Fyrisitingarlógin. Løgtingslóg nr. 58 um skúlafyrisiting frá 2. oktober 1978. Seinast broytt 26. mars 2002
Skriv frá Landsskúlafyrisitingini frá 7. mars 1989 um undirvísingaramboð og tilfar.
16. Løgtingslóg nr. 125 frá 20. mai 1997 um fólkaskúlan við seinni broytingum
17. Rundskriv frá 6. mars 1990 um góðkenning av útlendskum fólkaskúlalæraraútbúgving um og øðrum læraraútbúgvingum enn fólkaskúlalæraraútbúgvingini
18. Rundskriv frá 1. august 2001 um námsfrøðiliga ráðið
Rundskriv frá 1. august 2001 um námsligt ráðleggingararbeiði í fólkaskúlanum.
19. Kunngerð um próvtøkur fólkaskúlans
20. Onnur rundskriv v. m. viðvíkjandi fólkaskúlanum:
21. Rundskriv nr. l frá 16. februar 1995 um umsjón við næmingunum í skúlatíðini
22. Løgtingslóg frá 30. juni 1983 um frítíðarundirvísing v.m., sum seinast broytt við løgtingslóg nr. 124 frá 10. desember 2003
23. Løgtingslóg um stuðul til musikkskúlar
24. Viðtøkur Føroya Lærarafelags
Skipan av undirnevndum frá 29. november 1990.
25. Álitisfólkaskipanin
26. Løgtingslóg um eftirskúlar
27. Løgtingslóg um frískúla
28. Løgtingslóg nr. 12 frá 18. februar 1999 um samsýning og eftirløn løgtingsmanna
Reglugerð nr. 5 frá 30. november 1989 fyri lærarar, ið eru tingmenn ella valdir í nevndir, settar av tinginum/landsstýrinum ella bý-/bygdarráðunum.
29. Semjur.


text:
Norðlýsið elvir til kjak í Fólkatinginum
Avdúkingarnar hjá Norðlýsinum seinast í juni mánaða, tá NATO herskip skutu við skørpum í føroyskum sjóøki eru nú lyftar upp á allar hægsta stig. Lars Løkke Rasmussen, statsministari gjørdi nakrar viðmerkingar til málið, tá setanarrøða hansara varð til umrøðu.
Magni Arge, fólkatingslimur varð einasti politikarin, ið tók nakað stig, tá Norðlýsið avdúkaði at NATO skipar fyri herflotaøvilsum, har skotið varð við skørpum, beint í økinum har føroysk fiskiskip royndu á Rygginum.
Magni Arge kravdi undir umrøðuni av setanarrøðuni hjá Lars Løkke Rasmussen, at Føroyar verða kunnaðar um alt, sum fyriferst á trygdarpolitiska økinum, ið viðvíkjur Føroyum.
Statsministarin segði, at danski verjumálaráðharrin hevur sett seg í samband við landsstýrið, at fáa greiðu á hendingini.
Sí kjakið og fleiri greinar um málið niðanfyri
Kjak á Fólkatingi from Norðlýsið on Vimeo.


text:
Fartelefonin skal latast inn í einum av okkara handlum í SMS ella Saltangará.
Fartelefon trygging kann spara tær kostnaðin av at keypa eina nýggja fartelefon, tá skaðin hendir. Tað einasta tú rindar tá, er ein sjálvsábyrgd, ið er bundin at kostnaðinum av tíni fartelefon. Tú tryggjar tína fartelefon, tá tú keypir hana.
* Kostnaður per mánað, um nýggja telefonin verður keypt uppá avgjald. Um rindað verður fyri telefonina forút, skal tryggingargjaldið eisini rindast forút. T.d. fyri eina telefon á 6.000 kr. kostar tryggingin í 1 ár 12 x 79 kr = 948 kr.


text:
Sambżliš ķ Sųrvįgi er partur av eind 4 ķ Trivnašardeplinum.
Sambżliš heldur til į Ovaravegi ķ Sųrvįgi ķ sama hśsi sum Veristašiš Skįin. Į sambżlinum bśgva 5 borgarar, iš hava menningartarn, autismu og ašrar samansettar avbjóšingar. Borgararnir hava hvųr sķtt kamar og baš. Harumframt hava teir atgongd til felags kųk/stovu og vaskirśm.
Ķ arbeišinum į sambżlinum veršur dentur lagdur į at skapa eitt gott og trygt heim og viš stųši ķ tķ einstaka borgaranum at menna virkis- og fųrleikastųšiš hjį viškomandi. Endamįliš er, at borgarin kann fįa eitt sjįlvbjargiš og innihaldrķkt lķv, sum ger, at viškomandi kann taka ein virknan lut ķ samfelagnum. Borgararnir eru eftir fųrimuni viš ķ hśsliga arbeišinum at gera mat, gera reint, vaska klęšir og keypa inn.
Gerandisdagar eru borgararnir til arbeišis ķ ymsikum fyritųkum og virknistilboši.
Ķ frķtķšini taka borgararnir lut ķ ymiskum virksemi ķ fųroyska samfelagnum og feršast ymsastašni ķ Fųroyum og uttanlands.
Nįttarvakt er į sambżlinum.
Sambżliš ķ Sųrvįgi
Ovarivegur 27
370 Sųrvįgur
Tlf. 297502/297402
Dagført tann 01-02-2018


text:
Umsókn um stuðul til uppihaldspening fyri fyrra hálvár 2018 saman við kvittanum fyri goldnum barna- ella hjúnafelagagjøldum, skal vera Almannaverkinum í hendi í seinasta lagi 5. Juni 2018. Kvittanir skulu eisini vísa, til hvønn barna- ella hjúnafelagagjøld eru goldin. Um goldið er til TAKS, er ikki neyðugt at lata inn kvittanir.
Sambært lóg um stuðul til uppihaldspening verður stuðulin útgoldin seinast í juni og desembur. Umsóknir móttiknar aftan á 5. juni 2018 kunnu ikki væntast at verða avgreiddar fyrr enn í desembur 2018.
Verður søkt fyrstu ferð, skal avrit av gjaldsavgerð um barna- ella hjúnafelagagjald frá Ríkisumboðnum ella samsvarandi útlendskum myndugleika sendast inn saman við umsóknini.
Stuðul verður ikki veittur, um bert er álagt at gjalda kr. 12.996 árliga.
Stuðul verður tí ikki veittur umsøkjara, sum bert rindar vanligt barnagjald til eitt barn.
Umsóknarbløð kunnu heintast á heimasíðuni hjá Almannaverkinum.
Á heimasíðuni hjá Almannaverkinum undir familja og børn er meira at lesa um stuðulin.
Freist fyri stuðli 2017
Fyri at fáa stuðul til upphæddir goldnar í 2017, skal umsókn vera latin inn í seinasta lagi 1. juli 2018. Verður umsóknin latin inn seinni, fellur rætturin til stuðul av goldnum upphæddum 2017 burtur.
Frávik kann ikki gerast frá freistini. Tað er tí sera umráðandi, at umsóknin verður latin inn rættstundis"


text:
Sjálvandi eigur føroyska samfelagið at bjóða sínum borgarum viðgerðartrygd
9. apríl 2018
Tað eru fleiri ár síðani Sambandsflokkurin byrjaði at tosa um at bjóða øllum føroyskum sjúklingum viðgerðartrygd. Tá var undirtøkan ikki stór í øðrum flokkum, millum annað tí at hildið varð, at talan var um eina ov dýra loysn. Men tíðin hevur arbeitt fyri hesum málinum.
Viðgerðartrygdin inniberð í stuttum, at sjúklingurin hevur rætt til kanning og sjúkuavgerð (diagnosu) innan 30 dagar. Danir hava gjørt nógvar royndir við viðgerðartrygdini. Har vóru avbjóðingar ta fyrstu tíðina, og neyðugt var at rætta okkurt til, men í dag hava tey bøtt um sína skipan útfrá royndunum, tey hava gjørt. Teimum royndunum eiga vit í Føroyum eisini at læra av og byggja víðari á, soleiðis at vit fáa eina líknandi skipan ið passar til Føroyska samfelagið.
Sambandsflokkurin er tann flokkurin, sum hevur arbeitt mest við hesum uppskotinum, og hevur fingið leitað sær ymiskar upplýsingar um, hvat skipanin merkir fyri sjúkligin og fyri samfelagið.
Tá Lars Løkke Rasmussen, forsætisráðharri, her fyri vitjaði á landsfundinum hjá Sambandsflokkinum, vísti hann á hesa skipanina og segði, at tað er alneyðugt fyri at kunna kalla seg eitt vælferðarsamfelag, at tey sjúku hava trygd fyri, at tey kunnu fáa viðgerð.
Tíðarskeiði imillum fyrstu læknaviðtalu og sjúkuavgerð kann hava avgerðandi týdning fyri sjúklingin. Við viðgerðartrygdnini kunnu vit tryggja at sjúkugongdin ikki verður óneyðuga drúgv fyri sjúklingin.
Eina slíka trygd eigur tað føroyska samfelagið eisini at kunna bjóða øllum føroyingum.
Ingi K. Midjord
RN
Aftur


text:
Thursday, November 19, 2015
Formaðurin vil avtaka Fiskidaganevndina
Høvuðssøgan snýr seg um at fiskivinnan og alivinnan streingja á fyri at virðisøkja meira í Føroyum, men virðisøking er lættari sagt enn gjørt. Blaðið hevur m.a. stóra samrøðu við Regin Jacobsen, forstjóra í Bakkafrost, umframt við Boga Rasmussen, stjóra á Larsen Seafood í Týsklandi, sum klaksvíkingar herfyri keyptu. Eisini eru frásagnir frá fleiri øðrum leiðandi føroyskum fiskaframleiðarum, bæði innan uppisjóvarfisk og botnfisk.
Jan Højgaard, formaður í Føroya Fiskimannafelag, ávarar ímóti avgjøldum á vinnuna og mælir samstundis til at sláa hart niður á “ólógliga arbeiðskraft” og “trælahandil”.
Týdningurin av fiskivinnuni fyri samfelagið er størri enn mong ímynda sær, vísir stjórin í Reiðarafelagnum á. Herálvur Joensen sigur seg vóna og rokna við at tað nýggja landsstýrið fer at leggja dent á gott samskifti við vinnuna og at komandi fiskivinnu nýskipanir byggja á hetta.
“Feløg sum ráða yvir rættindum einans í styttri tíðarskeið kunnu ikki gera langtíðar íløgur,” skrivar Tórheðin Jensen, umsitingarleiðari á Varðanum, og leggur afturat: “At selja kvotur á uppboðssølu er eitt vandamikið experiment at fara í holt við. Royndirnar eru sera fáar og úrslitini vánalig í allar flestu førum.”
Dennis Holm, samfelagsfrøðingur og formaður í Fiskidaganevndini, skýtur upp at broyta verandi skipan við tveimum ymiskum tilmælum til fiskimálaráðharran um fiskidagar, soleiðis at eitt nýtt Fiskivinnuráð ístaðin ger eitt felags tilmæli frá fiskivinnu og fiskifrøðingum — og Fiskidaganevndin verður avtikin.
Handilsskipavinnan í Føroyum stendur í menning og partur av frágreiðingini tykist vera at Føroyska Altjóða Skipaskráin (FAS) fær alsamt fleiri útlendsk reiðarí at skráseta síni handilsskip í Føroyum. Samstundis eru avbjóðingarnar fleiri tá talan er um menning og marknaðarføring av FAS og føroyskari handilsskipavinnu — skulu vit hava minni almenna stýring av hesari vinnu, ella skulu vit tora betur at seta størri krøv til útlendsk reiðarí, verður m.a. spurt.
Sjógvur & Fólk nr. 2 kann eisini lesast talgilt á sjogvurogfolk.com, umframt at ein PDF útgáva liggur her: Vanligur PDF (við opnum) | Print-vinarligur PDF (einkultsíður)
Subscribe to: Post Comments (Atom)


text:
Líknandi greinar
Polarhav og Stjørnan landaðu til Kósina ígjár
Í gjár komu Polarhav og Stjørnan inn á Klaksvík, har teir landaðu 240 tons av gullaksi til Kósina, 120 tons í part. Teir byrjaðu túrin 29. juni og landaðu 2. juli. SáH
Teknikapping: Jólakortini 2018
Sum vanligur siður er, sendir Klaksvíkar kommuna hvørt ár jólakort til nógv ymisk fólk, stovnar og samstarvsfelagar av ymsum slag, og í ár hava øll børn í kommununi møguleika fyri at seta sín dám á kortini. Kommunan útskrivar nevniliga hervið teknikapping fyri øll børn upp til og við 12 ár, har vinnandi tekningin verður prentað Les meira…
Klakkur fullfermdur inn eftir vágni kl. 07.20 í morgun
Kl. 07:20 í morgun kom Klakkur inn eftir vágni við fullum skipið. Teir hava verið í Eystur Grønlandi og fóru teir avstað tann 5 juni og byrjaði at sigla heim tann 21. juli. Skiparar hendan túrin vóru Líggjas og Bethuel Johannesen. Túrurin vardi sostatt góðar sjey vikur. Vit ynskja skipara og manning vælkomin heim. SáH Les meira…


text:
Thierry Capezzone er franskur tekniraðsteknari. Hann er føddur í 1963 og hevur búð í Danmark síðan 1993.
Thierry Capezzone hevur staðið í læru hjá Peyo og Kox.
Peyo er serliga kendur fyri at tkena Smølfarnar. Capezzone fekk sínar fyrstu tekningar prentaðar í tíðarritinum Spirou, har hann teknaði saman við Daniel Kox frá 1992-93. Hann hevur eisini teknað í blaðnum Free Comics.
Tá hann kom til Danmarkar búsetti hann seg í Odense og fór í holt við eina øðrvísi tulking av ævintýrum hjá H. C. Andersen saman við rithøvundanum Jan Rybka.
Seinastu árini hevur hann brúkt nógva tíð saman við rithøvundanum Erik Svane. Teir hava gjørt eina tekniraðsbiografi av Margretu drotning, sum júst nú er útkomin: Daisy – en prinsesse i Danmark.
Hevur myndprýtt:
2014 Karlo og Luddi (Niclas Heri Jákupsson)


text:
Reglugerð í sambandi við stuðulsumsóknir
1. Nevndin í Føroya Lærarafelag brúkar upp til 50.000 krónur árliga til umsóknir um stuðul.
2. Nevndin viðgerð allar umsóknir, sum verða sendar Føroya Lærarafelag.
3. Stuðulsumsóknir, sum beinleiðis kunnu stuðla undir endamál Føroya Lærarafelags, og sum kunnu hava jaliga ávirkan á umstøður hjá limum okkara hava framíhjárætt.
4. Stuðulsumsóknir, sum kunnu lætta um ella hjálpa til hjá limum okkara í teirra dagliga yrki sum fólkaskúlalærarar, verða viðgjørdar við vælvild.
5. Stuðul kann eisini verða latin til umsóknir, sum óbeinleiðis hava jaliga ávirkan á umstøður hjá limum okkara. Talan kann vera um tiltøk, bókaútgávur, skeiðvirksemi, gransking o.a.
6. Nevndin í Føroya Lærarafelag tekur sær eisini rætt til, um serligar umstøður gera seg galdandi, at stuðla øðrum umsóknum s.s. uttanlandsferðum, minnisvarðum, vælgerandi endamálum o.ø.
Samtykt á nevndarfundi 24. mars 2011


text:
Skrivað: Rakul Dalsgaard-Jakobsen
Fyri meg er plássið frammanfyri heimskortinum, eitt stað har eg droymi meg burtur til onnur lond, og eg kann brúka langa tíð frammanfyri kortinum meðan eg leggi mína næstu ferð til rættis.
Okkara heimskort er ikki bert ein plakat ið skal prýða ein vegg. Vit hava sett okkara persónliga dám á og sett knappanálir á tey lond vit hava vitja, so kortið er ikki bert eitt kort yvir heimin, men ein minnislututr fyri okkum, soleiðis at vit kunnu minnast aftur á allar okkara ferðir, saman og hvør sær.
Ymiskir mátar at brúka í innrættingini
Eg haldi, at heimskort rigga sera væl og tað eru nógvir ymiskir mátar at brúka heimskortið í innrættingini. Til dømis ber til at mála ella tapetsera heimskortið á veggin. Her nýtist man ikki at halda seg aftur, kreativiteturin hevur fríðar teymar.
Er hetta ov møtimikið, ber eisini til at keypa wallstickers, ið eru klisturmerkið serliga roknaði til at seta á veggin og tískil klistra tey nóg væl, at tey vera sitandi.
Heimskort í barnakamarinum
Heima hjá okkum hava vit nógvan útlongsul og hava altíð eina planlagda ferð í kalendaranum. Eg vil at sonur okkara skal hava sama forvitni og ferðahug sum vit, og tískil skal hann sjálvsagt hava eitt heimskort í kamarinum. Eg havi sæð eina rúgvu av barnavinarligum heimskortum, og havi serliga forelskað meg í hesum, ið eisini hevur ymisk djór, ið eru eyðkend fyri tey ymisku londini.
Deil Hesa Greinina


text:
Orð og lag: George S. Smith
Týtt: Victor Danielsen
1. Tín Frelsari tolin tær bíðar í dag,
hann bíðaði ár eftir ár;
áh, hoyr hann, tí tá fyrst tín sál verður glað,
tá fyrst grøðast tey svíðandi sár!
Niðurlag:
Tín Frelsari kallar júst nú;
vilt tú ikki koma júst nú?
Hoyr rødd hans nú í dag.
Og tín sál skal verða glað,
áh, kom, og ver frelstur júst nú!
2. Av kærleika stórum her niður kom hann
og leið fyri teg, fyri meg,
og sæl er tann sál, sum í deyða hans fann
rættferð, frelsu og frið fyri seg!
3. Enn, enn hann teg kallar; so drála ei tá,
men kom í hans víðopna favn!
Tí annars í dóminum søkka tú má,
tó tú kundi nátt tryggur í havn.


text:
Stuttlig endurreising á Norðoyastevnu
Mentan22-05-2018 - 18:01 - Jóanis Albert Nielsen
Norðoyastevnan ið verður hildin í Klaksvík fyrsta vikuskiftið í juni, er fyrsta stevnan á árinum. Tað er á Norðoyastevnu, at kappróðrarfeløgini skjóta kappingarárið í gongd, og soleiðis eisini summarið. Hettar er nú sum fyrr, men Norðoyastevnan kann sigast at verða nógv broytt síðani tað bleiv koyrandi ígjøgnum Norðoyatunnilin. Ein fastur táttur ið plagdi at verða á Norðoyastevnu var Norðoyastevnuteitið; ella bert “teitið” ið tað varð kallað. Teitið, sum vit kendu tað, fór tó í dvala og hevur ikki verið á Norðoyastevnuskránni síðani 2005. Teitið, har tað ið áður var so álvarsamt, í eina løtu varð vent til skemt, varð altíð væl vitjað. Ikki minst varð tað ómakaleyst hjá stevnugestum, at detta inn á gátt í Atlantis, har leikarar úr Klaksvíkar sjónleikarafelag syrgdu fyri, at vit saman kundu flenna at lokalum og samfelagsligum evnum, ið høvdu stungið seg upp ígjøgnum árið; ella bert fyri lítlari løtu síðani. Jú víst var tað gaman at møtast á stevnu!
Eftir øll hesi árini uttan teitið á Norðoyastevnuskránni, endurreisa klaksvíkingar nú Norðoyastevnuteitið! Og Klaksvíkar Sjónleikarafelag syrgir fyri, at til Norðoyastevnuteitið 2018 verður alt sum fyrr: Onkur rámandi táttur, túnatos á tiltikna bonkinum og tónleikur frá húsaorkestrinum – alt samalt á pallinum í Atlantis. Endurreisingin 2018 snýr seg um, hvussu vit onkuntíð muga lýta aftureftir, fyri at kunna flyta okkum frameftir.
Endurreising av Teitinum og Nevndini
Á nevndarfundi hjá Klaksvikar sjónleikarafelag 17. mai, varð nevndin skipað av nýggjum. Norðoyastevnuteitið 2018 verður sostatt endurreist, undir leiðslu av nýggjari nevnd, sum nú sær soleiðis út: Ann Mari Jaspursdóttir Midjord (forkvinna), Durita Samuelsen (næstforkvinna), Nicolina Rubeksen (skrivari), Louis Poulsen (kassameistari), Durita Joensen (nevndarlimur), Jógvan Salomon Joensen (tiltakslimur) og Jógvan á Høvdanum (tiltakslimur).
Mest sum øll nevndin verður at síggja á palli á Norðoyastevnu, við einari rúgvu av góðum fólki afturat sær. Norðoyastevnuteitið 2018 kann sigast at verða væl manna, við einari stórari leikarafjøld, ljóð- og ljós monnum og tónleikarum:
Tey leikandi: Durita Joensen, Emry Jo, Louis Poulsen, Jógvan á Høvdanum, Eliana Svøðstein, Barbara Hentze, Durita Samuelsen, Nicolina Rubeksen, Jancy Poulsen, Liljan Eysturdal Køtlum, Clara Kristina Sigurðsson og Hanus Gregersen.
Ljóð- og ljós menn: Rói Leiti Poulsen og Kristian Danbjørg Heinesen
Tónleikarar: Oddur Joensen (gitar), Djóni Nolsøe Fischer (bass) og Harald Fonsdal Johannesen (trummur)
Ongantíð hevur ein endurreising verið so stuttlig, og til ber at uppliva hana, við at trýsta á leinkjuna her:http://www.atlantis.fo/cinema/movie/18590
Vit gleða okkum at síggja tykkum í Klaksvík. Góða Norðoyastevnu!